
BEER 


Tommeliden. 


V: ved, at den kære Gud har skabt saavel store som 
smaa Mennesker, Kæmper og Dværge; men den mindste 
Dværg, som der har levet, var dog en Kurvemagers. Søn; 
thi.han var kun saa stor som en Tommelfinger, hvorfor han 
af sine Forældre, sine seks Brødre, ja af alle Mennesker 
blev kaldt Tommeliden. Men var hans Legeme lille, saa 
var hans Aand det ikke; thi han var netop en "klog og fiffig 
Knægt, som langt overgik sine seks Brødre i Forstand og 
Dygtighed. Desværre var disse syv Brødres Forældre meget 
fattige; thi det indbringer ikke saa meget at flætte Kurve og 
Straa, som at bage Kringler og slagte Kalve. Da det 
nu ovenikøbet blev Dyrtid, vare den stakkels Kurvemager 
og hans Hustru meget bekymrede for, hvorledes de skulde 
skaffe Føden til deres syv.Børn, som alle havde en rigtig 
god Appetit. Derfor bleve Forældrene, en Aften da Børnene 
var kommet i Seng, enige om at "bringe Børnene ud i en 
Skov-og forlade dem der. Paa denne Maade kunde de jo 

bekvemt have befriet sig for alle Slughalsene, dersom ikke 
Hans, den lille Purk, havde været der; men han sov ikke, 
som hans Brødre, og havde hørt alt, hvad Forældrene sagde. 
nHaløj," tænkte han, »nu gælder det at bruge sit Hoved og 
sin Forstand, ellers vil Spadsereturen i Morgen bekomme 
os ilde.” Han tænkte hele Natten frem og tilbage paa, hvor- 
ledes han skulde hjælpe sine Brødre og sig selv. 

Da Børnene den næste Morgen vadskede sig nede ved 
Bækken, dyppede Tommeliden ikke engang sine Fingre i 
Vandet; men stoppede sine Lommer fulde med hvide Kis- 
selsten, uden at sige et eneste Ord til sine Brødre om, hvad 
han havde hørt. Nu begav Forældrene sig med Børnene 
ind i Skoven, og Tommeliden lod den ene Kisselsten efter 
den anden falde ned paa Vejen, hvilket imidlertid ingen saa, 
da han som den yngste og svageste stedse var bagest. 

Da de nu var kommet dybt, dybt ind i Skoven, maatte 
Børnene samle Grene, og Forældrene listede sig ubemærket 
bort fra dem. Da Børnene opdagede, at de var blevet 
forladt, opløftede de et Jammerskrig, kun Tommeliden lo 
og sagde: » Skrig dog ikke saaledes, vi kunne nok finde 
hjem alene.” Og nu begav de sig paa Vej; men denne 
Gang gik Tommeliden ikke bagest, men i Spidsen, han ret- 
tede sig efter de hvide Kisselsten og fandt med Lethed 
Vejen hjem. 

Da Kurvemageren og hans Hustru kom hjem, fik de 
uventet Penge i Huset, idet en Nabo betalte en gammel 
Gæld, som de havde opgivet at faa betalt. Herfor blev der 
nu købt Spise og Drikke; men saa kom Angeren over at 
have forladt Børnene i Skoven, og Konen begyndte at græde 
og jamre: »Ak, du kære Gud! havde vi dog ikke forladt 
Børnene i Skoven!" " Giv dig tilfreds, lille Mor, her er 

vil« raabte Tommeliden fornøjet; han havde allerede med 
sine Brødre naaet Døren og hørt Moderens Klager. Og 
ind af Døren trippede de smaa Kurvemagere — en, to, tre, 
fire, fem, seks, syv. De havde medbragt deres gode Appetit, 
saa det var jo ret belejligt, at Huset var. saa vel forsynet. 
Børnenes Hjemkomst fremkaldte | stor Glæde, og saalænge 
Pengene varede ved, levede man højt. Men kort efter saa 
det ud i Kurvemagerens Hus som før: i Køkkenet herskede 
Armoden, i Brødskrinet Nøden og i Kælderen Manglen. 
Da blev Forældrene atter enige om at føre Børnene ud i 
Skoven og overlade dem til deres Skæbne. Planen blev 
ogsaa denne Gang drøftet en Aften, efter at Børnene var 
kommet i Seng, mellem dem; men saa højt, at Tommeliden, 
der ikke sov, hørte hvert et Ord og tog sin Bestemmelse 
derefter. 

Næste Morgen vækkede de Børnene tidlig; men denne 
Gang turde de ikke lade dem komme ud at vadske sig ved 
Bækken, og da Tommeliden vilde smutte ud for at samle 
Kisselsten, ak ve! da var Døren laaset, og han var altfor 
lille til at kunne naa Laasen. Han tænkte da, at han kunde 
hjælpe sig med Brødkrummer og fyldte sine Lommer der- 
med, i det Haab, at han ved deres Hjælp kunde finde hjem. 
Alt gik nu ligesom forrige Gang med Undtagelse af, at da 
"Børnene skulde gaa hjem, kunde Tommeliden ikke finde 
Vejen; thi Fuglene havde spist Brødkrummerne. Her var 
gode Raad dyre, og de syv Brødre opløftede et Hyl, som 
kunde røre en Sten. Da det nu blev ganske mørkt, blev 
de gruelig bange undtagen Hans; han forblev rolig og ufor- 
sagt, han fik Brødrene til at lægge sig ved Siden af sig paa 
noget blødt Mos under et stort, skyggefuldt Træ, og efter 
at de havde sovet roligt der om Natten, krøb.han den næste 

Morgen op i et højt Træ for at overskue Omegnen. Først 
saa han intet uden Træer; men endelig opdagede han Taget 
paa et lille Hus. Han lagde nøje Mærke til, hvilken Ret- 
ning Huset laa i, og efter at være rutschet ned af Træet, 
gik han atter tappert foran sine Brødre gennem Tjørn og 
Krat. Nu skimtede de Huset bag Buskene, gik med frejdigt 
Mod løs paa det og bankede beskedent paa Døren. En 
Kone kom ud, og Tommeliden fortalte nok saa pænt, at de 
havde forvildet sig og nu ikke kunde finde hjem. ,Ak, I 
smaa Stakler!« sagde Konen. ,Nu er I rigtignok kommet 
slemt af Sted; thi dette her er en Menneskeæders Hus, 
og han æder allerhelst Børn.« Hun lod dog Tommeliden 
og hans Brødre komme ind i Huset. Børnene rystede som 
Espeløv, de vilde gerne haft noget at spise; men i Stedet 
derfor skulde de nu selv fortæres, det var rigtignok slemme 
Udsigter! Konen var nu imidlertid saa barmhjertig, at hun 
gav dem noget at spise og skjulte dem. ; 

Kort efter hørte man Trin udenfor og der blev banket 
haardt paa Døren. Det var naturligvis ingen anden end 
Menneskeæderen, som kom hjem. Han satte sig til at spise 
og lod en-Kande Vin sætte frem for sig, nu begyndte han 
at snøfte og snuse ligesom han lugtede noget, hvorpaa han 
raabte: Kone, jeg lugter Menneskekød!« Konen vilde 


snakke ham fra det; men han paastod der maatte være Men-" 


nesker, stod op, gav sig til at søge og hans Lugt ledte ham 
snart paa ' rette Spor. Pludselig udstødte han en frygtelig 
Latter, han havde funden Børnene og trak nu den ene efter 
den anden frem af deres Skjul. Ak, de Elendige!" De blev 
stive af Rædsel, da Menneskeæderen begyndte at hvæsse sin 
Kniv for at slagte dem... Til sidst gav han, skønt ugerne, 
dog efter for sin Kones Bønner om at lade dem leve lidt 

længere, at de kunde blive fedede, da de var altfor magre, 
især den lille Hans. Drengene blev nu bragte til Sengs, i 
det samme Værelse, hvor Menneskeæderens syv Døtre, som 
var paa Alder med Drengene, laa i en stor Seng og sov. 
De grimme Døtre havde hver en lille Guldkrone paa Hovedet. 
Da Menneskeæderens Kone var gaaet bort, og de alle sov 
fast, stod Tommeliden op og listede sig til ganske sagte at 
tage Guldkronerne af Hovederne paa de syv Menneskeæder- 
Prinsesser og i Stedet for give dem de gamle Nathuer paa, 
som han og hans Brødre havde haft paa, hvorimod han 
satte Kronerne paa sine Brødres og sit eget Hoved. 

Menneskeæderen sad imidlertid endnu ved Aftens- 
maaltidet og tømte det ene Bæger Vin efter det andet. Da 
han var bleven helt beruset, kom den onde Lyst atter op i 
ham, saa han tog sin Kniv og sneg sig ind i Sovekammeret 
for at skære Halsen over paa Børnene, I Mørket ravede 
han om i Værelset, indtil han stødte paa en Seng. Saa følte 
han efter Hovederne, og da han berørte Kronerne med sin 
Haand, sagde han til sig selv: »Holdt, holdt! Det er jo 
mine Døtre. Der kunde jeg Tossehoved nær have slagtet 
mit eget Kød og Blod." 

Nu ravede han hen til den anden Seng, og da han 
følte Nathuerne, skar han Halsen over paa. sine egne Døtre, 
den ene efter den anden, idet han sagde: »Naa, det var 
godt, heraf kan jeg faa mig mangen en god Frokost!« 

Derefter lagde han sig ned og sov Rusen ud. Da 
Tommeliden hørte ham snorke, vækkedé han sine Brødre. 
De listede sig sagte ud af Huset og løb alt, hvad de kunde, 
ind i Skoven; men da de hverken" kendte Vej eller Sti, saa 
det jo endnu galt ud for dem. 

— Tidlig om Moørgenen vaagnéde Menneskeæderen og 

sagde til sin Kone: Gaa Kone! og tilbered mig de smaa 
Kaniner fra i Gaar Aftes!« Hvad mener du?« spurgte 
Konen. »Naa, hvad andet end Børnene,« brummede Men- 
neskeæderen. Da gik Konen bedrøvet ind i Sovekammeret 
for at vække Børnene. Men hvor blev hun ikke forskrækket, 
da hun kom derind og saa hvilken Ulykke der var sket. 
Da det varede Menneskeæderen for længe, forinden hun 
kom tilbage, gik han selv ind i Sovekammeret og saa, hvil- 
ken Rædselsgerning, han havde gjort. Han geraadede i et 
forfærdeligt Raseri, tog sine Syvmilestøvler paa, med hvilke 
han i eet Skridt kunde tilbagelægge syv Mil, og begav sig 
paa Vej for at fange og slagte Børnene. De syv Brødre 
kendte ham i lang Frastand og blev betaget af Rædsel; 
men Tommeliden gemte sig og Brødrene i en Bjerghule. 
Da Menneskeæderen kom hen til Bjerget, satte han sig ned 
for at hvile sig lidt efter Vandringen. Snart sov han ind 
og snørkede saaledes, at det lød som Stormens Susen. Da 
listede Tommeliden sig frem, trak Syvmilestøvlerne af Men- 
neskeæderen og tog dem selv paa. Til al Lykke passede 
Støvlerne til alle Fødder. Tommeliden tog en af sine Brødre 
ved hver Haand, disse tog igen de andre ved Haanden, og 
saaledes gik det i Hurtigmarche med Syvmilestøvlerne over 
Stok og Sten, Bjerg og Dal til Hjemmet. 

Forældrene blev meget forbavsede, da de saa alle syv 
Børn komme vandrende hjem. Tommeliden gav dem ikke 
"lang Tid til Forundring, men sagde: Her ere eders seks 
Sønner, sørg godt for dem, jeg vil med mine smukke Støvler 
selv sørge for mit Udkomme. Efter at have sagt dette gjorde 
han et Skridt, og Forældrene og Brødrene havde tabt ham 
af Syne. 

Tommeliden har. virkelig gjort sin Lykke med sine 


11 


Støvler. Han har paa Rejser tjent mange store Herrer, og 
hvor det ikke behagede ham, gik han straks videre. Hver- 
ken til Fods eller til Hest kunde man indhente ham, og de 
Eventyr, han bestod med sine Støvler, er saa mange, at 
man hverken kan tælle eller beskrive dem. 

Trold-Ponnyen. 


” Biiv kønt hjemme i Kakkelovnskrogen i Aften,” 
sagde gamle Dorte, for Stormen hyler og rusker i Husene; 
det er Hallo'en og mens den Orkan raser, er Troldfolkene 
paa Færde, og de onde Aander, som staar i Pagt med dem, 
vandrer omkring i alle Slags Forklædninger for at gøre os 
Mennesker Fortræd." 

nHvorfor skulde jeg blive hjemme?« sagde den ældste 
af Sønnerne. »Jeg maa netop hen til Oles og se, hvad 
hans kønne Datter Ingrid tager sig ti. Hun lukkede da 
ikke sine blaa Øjne hele Natten, hvis jeg ikke havde faaet 
givet hende et Kys før Maanen var gaaet ned." i 

»Og jeg maa ud at fange Krabber,« sagde Numer to, 
»og ikke Alverdens Trolde eller Spøgelser skal forhindre 
mig i det.” 

Numer tre havde noget andet at udrette og Numer 
fire og fem ligesaa, og ingen af dem brød sig om Moderens 
Advarsler. Kun den yngste tøvede lidt, da hun sagde til 
ham: »Du bliver da hjemme hos Mor, saa skal jeg fortælle 
dig et kønt Eventyr." 

Men lidt efter listede ogsaa han af Sted for at plukke 
vilde Blaabær imens: Maanen endnu skinnede. Udenfor 
Huset traf han de andre Brødre, der sagde: , Moder taler 
om Storm og Uvejr; men aldrig var Vejret kønnere og 
Himlen klarere. Se hvor majestætisk Maanen puffer Skyerne 
til Side." 

Lige med et lagde de Mærke til en. lille sort Ponny, 
som stod tæt ved dem. 2 

»Oh ho!" sagde de, »det er gamle Valdurs Ponny; 
den maa være sluppen ud af hans Stald og er saa gaaet 
her ned til Vandet for at drikke." 

»Du kære lille Hyphest,+ sagde den ældste og klap- 
pede dens blanke Hals, »nu maa du ikke løbe for langt. 
Jeg skal selv ride dig ned til Dammen." 

Og dermed sprang han op paa Ryggen af Ponnyen, 
men Numer to og tre og fire og fem fulgte hurtigt efter og 
tilsidst sad -de alle seks paa Ryggen af den lille Hest og 
holdt sig fast til hinanden som de bedst kunde. 

Paa Vejen til Dammen mødte de mange af deres Ven- 
ner og"de indbød dem alle gæstfrit til at stige op bag paa, 
hvad de jo ikke lod sig sige to Gange, og den lille Ponny 
lod ikke til at generes af denne ekstra Vægt, men travede 
nok saa lystigt af Sted. 

Jo raskere den løb, des bedre morede Drengene sig, 
de daskede den med Hælene i Siderne og raabte: ,Gallop, 

lille Hest, du-har aldrig før haft saa mange gæve Ryttere 
paa: din Ryg." 

Imidlertid var Blæsten, der havde lagt sig for en Stund, 
atter taget til og fra Havet hylede, og brusede Bølgerne. 
Men Hesten brød sig ikke om Uvejret, og. i Stedet for at 
gaa-til Dammen, travede den i fuld Fart ned mod Havbredden. 

Den lille Richard — Numer seks —- begyndte at for- 
tryde, at han ikke var bleven hjemme og havde hørt Even- 
tyr, og den ældste Broder greb fat i Ponnyens Manke og 
prøvede at faa den til at vende om, for han kom til at 
tænke paa Oles kønne Datter, Ingrids, blaa Øjne. Men han 
trak og drejede forgæves, for Hesten løb lige ud i Vandet 
til Bølgerne gik den højt op paa Forbenene. Da den mær- 
kede det kolde Vand, pustede og vrinskede den af Glæde 
og sprang ud imod de store, hvidkammede Bølger. Da 
Vandet naaede op. til Børnenes bare Ben, fortrød de for 
sent deres letsindige Ridetur og hylede fortvivlet: », Den 
væmmelige lille, sorte Ponny; den er forbandet, fortrollet, 
uh, hu — —. Havde vi dog bare lydt Moders Bud, saa 
var vi dog ikke nu saa ulykkelige." 

Men Hesten stejlede og sprang længere og længere 
ud i Havets skummende og kogende Bølger og tilsidst kom 
en stor Sø.og tog alle Børnene med sig ned i Dybet. 

Gamle Mor Dorte saa aldrig sine Drenge mere, men 
naar hun Nat efter Nat gik og søgte efter dem og klagende 
raabte deres Navne ud for alle Vinde, da saa hun ofte i et 
flygtigt Nu en sort Ponny, der med gnistrende Øjne og 

flyvende Manke fo'r hende forbi paa sin Vej. til Havet. 


Den vandrende Soldat. 


Bæ var-en Gang en Soldat, som havde tjent sin 
Konge tro i mange Aar og modtaget mange Hæderstegn, 
som nu prydede hans Bryst. Da der nu blev sluttet Fred, 
fik han Orlov og begav sig paa Rejse med sin Shako paa 
Hovedet, et Stykke Brød:i Tornystret og en Slurk Vand i 
Feltflasken. Hans Pung var tom, men hans Hjerte var op- 
fyldt af Tro og Haab. 

Da han en Dag gik gennem en Skov, - hørte han en 
Lyd, som lod ham formode, at der var en Kilde i Nærheden, 
og han skyndte sig henimod den for at udhvile ved den og 
forfriske sig ved dens kolde Vand. Paa Vejen derhen mødte 
han en gammel Mand, som sagde til ham: Hav Med- 
lidenhed med mig, kære Soldat, og giv mig et lille Stykke 
Brød, jeg er saa udmattet af Sult og Træthed, at jeg næsten 
ikke kan holde mig oprejst." 

Soldaten aabnede straks sit Tornyster og gav den gamle 

Mand sit sidste Stykke Brød, skønt han selv var meget sul- 
ten. Da han kom hen til Kilden, sagde han til sig selv: 
»En Drik af det klare Vand maa denne Gang tilfredsstille 
baade Sult og Tørst!« Og efter at have kvæget sig med 
det friske Vand og fyldt sin Flaske dermed, fortsatte han 
sin Rejse. Solen begyndte snart at skinne meget stærkt, og. | 
da han henimod Middag gik over en aaben Slette, følte hån 
sig meget træt, men vedblev dog at trave tappert af Sted, 
thi kort derfra stod der nogle Træer, under hvis Skygge 
han havde i Sinde at hvile og forfriske sig med en Slurk 
Vand af sin Flaske. Inden han naaede hen til den Skygge, 
han længtes saa meget efter, mødte han imidlertid en gam- 
mel Mand, som ,sagde til ham: Hav Medlidenhed med 
mig og giv mig lidt at drikke, jeg forgaar af Tørst!« 

Soldaten rakte sin Flaske til den gamle Mand, som 
tømte den til sidste Draabe, hvorpaa han takkede sin Vel- 
gører og gik sin Vej. ; 

Sult og Tørst plagede nu den stakkels Soldat skrække- 
ligt, og saa langt som hans Øje kunde naa, var der+ ikke 
en Landsby eller en Kro at opdage og heller ikke noget 
levende Væsen paa de Marker, som han kom forbi. 

Om .Aftenen, da han næsten var døende af Sult og 
Tørst, plukkede han nogle Hvedeaks, som. han gned mellem 
Hænderne, "hvorefter han spiste Kærnerne og lagde sig saa 
ned for at sove under et Kors, som stod ved Vejkanten. 

Pludselig stod de to gamle Mænd, som han havde 
mødt tidligere paa Dagen, foran ham. ; : 

»Du har mættet den hungrige,« sagde den første, »ud- 
bed dig derfor en Gunst af Himlens uudtømmelige Godhed." 

»Nuvel,« svarede Soldaten, »dersom jeg maa faa Lov 
at udbede mig den. Gunst af Himlen, som jeg vilde synes 

bedst om, saa skulde det være en Pibe, som altid var fuld 
af Tobak, hvormeget jeg saa end røg af den eller lod andre 
ryge af den.” 
Den gamle Mand rakte ham en kort Pibe og forsvandt: 
»Du gav mig den sidste Draabe Vand til den tørstige,” 
sagde den anden, »sig- mig derfor, hvad du ønsker dig." 
Soldaten betænkte sig lidt, endelig sagde han: ,,Der- 
som, Himlen har Lyst til at give mig mere, saa vilde jeg 
blive meget glad, dersom jeg kunde faa en Sæk, hvori jeg 
kunde fange og gemme alt, hvad jeg havde Lyst til.” 
»Her er, hvad du ønsker dig," sagde den gamle Mand 
og rakte ham en Sæk. »Naar du ønsker at bruge den, saa 
sig blot disse Ord: 
»Undersæk luk dig op 
Og i Hast 
Hold fast 
Alt, hvad jeg byder dig.” 
Da han havde sagt disse Ord, forsvandt han ogsaa. 
Soldaten korsede sig ydmygt og bad sit Fadervor. 
Derefter tændte han sin Pibe, hængte Sækken over sin ven- 
stre Arm og begav sig paa Vej, medens han sang af alle 
Kræfter; thi han havde glemt baade Sult, Tørst og Træthed. 
Inden Nattens Frembrud naaede han Hovedstaden og 
gik ind ad den Port, som førte lige til det jødiske Kvarter, 
i hvis Gader den ene Butik fandtes ved Siden af den anden. 
Saasnart Købmændene saa den fremmede, skyndte de sig 
ud af deres Boder, omringede k.- og falbød deres 
Varer med høje Raab. De trak i hans: Klæder for at faa 
ham til at gaa ind i deres Butiker og kivedes indbyrdes, 
indtil Soldaten, som næsten blev helt fortumlet i Hovedet 


Længe, længe siden. É 2 

af alt dette Spektakel, blev vred og løste Baandene op for 
sin Sæk og raabte: 

»Undersæk luk dig op 

Og i Hast 

Hold fast 

Alt, hvad jeg byder dig! 

Jøder far ind!" … 

Nu aabnede Sækken sig paa vid Gab, og øjeblikkelig 
faldt alle, som omringede Soldaten, Sælgere, Kvinder og 
Børn paa Hovedet ned i Sækken, som straks lukkede sig 
efter dem. Soldaten rystede dem sammen i Sækken, kastede 
den paa Ryggen og gik syngende videre. Jøderne begyndte 
at skrige og skraale, de jamrede over deres onde Skæbne 
og tiggede og bad om at slippe løs. 

»Saasnart jeg- slipper Jer ud, vil I atter begynde at 
plage enhver, som kommer forbi Jer.” 

»Nej, nej, vi vil aldrig gøre det mere," raabte de. 

Saa aabnede Soldaten Sækken og rystede dem alle- 
sammen ud af den, og derefter gik han videre for at se sig 
om i den store Hovedstad. 

Samme Aften hørte Kongen, hvad der var hændet, 
han befalede, at Soldaten skulde kaldes op til ham og sagde: 
»Du er en tapper Soldat, du har ganske alene overvundet 
hele Jødernes Skare, kan du nu ikke ogsaa faa Bugt med 
de Djævle, som huserer i min Faders gamle Kongeborg, og 
som har tvunget mig til at forlade den og bo i dette Slot? 
Dersom det lykkes dig at jage dem bort, vil jeg give dig 
en Mængde Guld og gøre dig til Hertug." 

n»jJeg ved ikke, om det kan lykkes mig, Deres Maje- 
stæt,” svarede Soldaten; »men jeg skal gerne forsøge det." 
Han tog nu en Lygte, hvormed han gik lige over til Slottet, 

som var ganske tomt, og her besluttede han at tilbringe 
Natten. Han satte sig paa en Lænestol i den store Forhal, 
stillede Lygten paa et Bord og ventede paa, hvad der nu 
vilde ske. 

Da Klokken slog 12, lød der en frygtelig Støj gennem 
hele Slottet, Dørene fløj op af sig selv, og paa Dørtrinet 
viste der sig en Djævel, der havde to Horn, og som slog 
Takt paa Gulvet med sin lange Hale. ; 

»Hvor tør du vove at komme herhen?+ spurgte han arrigt. 
»Svar mig, eller jeg vrider Halsen om paa dig." 

»Jeg er en rejsende Soldat," svarede vor Helt og dam- 
pede roligt videre paa sin Pibe. »Dersom du har Lyst til 
at vride Halsen om paa mig, saa vent i det mindste, til jeg 
har røget min Pibe ud.” 

»Det kan du gerne faa Lov til,”. sagde Djævlen og 
satte sig ned for at vente; men det varede ikke længe, førend 
han rasende raabte: »Det faar jo ingen Ende, giv mig 
Piben, saa vil jeg selv ryge den ud, det vil jeg, for Satan!" 

Soldaten tog lydigt Piben ud af Munden og gav den 
til Djævlen, der straks begyndte at ryge paa Kraft og lod 
Røgen strømme ud, gennem sin store Ørnenæse. Umaade- 
lige Røgskyer vældede ud af hans Næsebor og indhyllede 
Hallen i en tæt Taage; men Piben vedblev at være lige 
fuld af Tobak. 

Da lød der en vild Larm gennem alle Slottets Gange, 
Dørene smældede op, og ind strømmede der i tusindvis af 
Djævle, som omringede Soldaten og raabte: »Hvor kommer 
du fra, hvad vil du her?” 

Da de hørte, at deres Kammerat havde lovet at lade 
ham leve, til hans Pibe var røget ud, og saa, at dette aldrig 
fik nogen Ende, tog de skiftevis Piben og dampede og røg, 

saa de var nærved at tabe Vejret. Snart strømmede Røgen 
ud gennem alle Døre og Vinduer. Den sidste Djævel stak 
Piberøret ind i Munden lige til Midten, men det nyttede 
ikke noget, Tobakken vedblev at brænde langsomt, men der 
blev ved med at være ligemeget. 

Imidlertid blev der stor Forfærdelse i Staden, da man 
saa Røgskyerne, som vældede ud fra Slottet. Allarmklokken 
lød, Brandvæsenet rykkede ud for at slukke den formodede 
Ild, at ikke hele Staden skulde blive ødelagt. Djævlene blev 
meget ked af det, da de saa, at de ikke kunde faa røget 
Piben ud og sagde til Soldaten: »Giv vor Anfører hans 
Løfte tilbage, saa vil vi lade dig slippe levende herfra." 

»Jeg skal nok faa Lov at leve uden Jeres gunstige Til- 
ladelse,” sagde Soldaten, »men dersom I ønsker, at jeg skal 
give Jer Jeres Ord tilbage, maa I-love straks at forlade dette 
Slot for stedse. 

»Det kan vi ikke gøre!" raabte Djævlene.. ,I Slottets 
underjordiske Hvælvinger er der skjult en stor Mængde 
Skatte, som den forrige Konge har erhvervet paa en uret- 
færdig Maade, og derfor er han fordømt til hver Nat at 
forlade sin Grav og komme ned i disse Kældere, hvor vi 
piner ham. Det maa vi blive ved med,. indtil der kommer 
en, som bemægtiger sig Skattene og uddeler dem blandt 
de fattige.” 

Da Djævlene havde sagt. dette, aabnede Soldaten sin 
Sæk og raabte: 

»Undersæk luk dig op 
Og i Hast 

Hold fast 

Alt, hvad jeg byder dig! 
Djævle far ind!" 

I næste Øjeblik var Soldaten alene i Hallen, og Djæv- 
lene var inde i Sækken, hvor de jamrede sig over deres 
grusomme Skæbne og bønfaldt om at maatte slippe løs. 
Men Soldaten slog Sækken mod Muren og sagde: Jeg 
slipper Jer ikke ud, førend I lover at bringe alle disse for- 
bandede Skatte herop, og at I derefter vil forlade Slottet 
for bestandig.” 

n»Lad os bare komme ud, vi lover det.« 

Soldaten stak saa Hul i Sækken med en Pind, og gen- 
nem denne lille Aabning foer en lille Djævel ud, som skudt 
ud af en Kanon. Soldaten lukkede hurtigt for Aabningen 
og sagde til den lille Djævel, som bukkede ærbødigt for 
ham: ,Gaa nu og gør, hvad jeg har forlangt, og saasnart 
du har gjort det, skal jeg slippe alle de andre Djævle løs.” 

Den lille Djævel steg gennem en Revne i Gulvet ned 
i de underjordiske Hvælvinger, og inden en halv Times 
Forløb var den halve Forhal fyldt med Guld og Sølv. 

Soldaten aabnede saa for Sækken, og en hel Sværm 
Flagermus fløj hylende ud af den forsvandt gennem de 
aabne Vinduer. 

Vor Helt lagde sig nu til at sove, indtil det blev Mor- 
gen, saa gik han hen til Kongen og fortalte ham, hvad der 
var sket. Han bad om det Guld, der var lovet ham til 
Belønning, maatte blive uddelt til de fattige; han afslog 


ogsaa Hertugtitlen og begav sig igen paa Vandring ud i 
den vide Verden. ! 


Guldhaar. 


Mia: i en stor Skov levede en fattig .Hyrde, som 
havde bygget sig en Træhytte, hvor han boede med sin 
Kone og sine seks Børn, lutter Drenge. Ved Siden af Hytten 
var der en smuk lille Have, hvori der voksede dejlige Blom- 
ster og Urter, og ved Gærdet stod der en Brønd med friskt 
og koldt Vand. Naar Faderen vogtede Kvæg langt borte i 
Skoven, bragte Børnene ham hans Middagsmad, som bestod 
af unge Grøntsager og en Slurk friskt Vand fra Brønden. 

Den yngste af Drengene blev af Forældrene kaldt for 
Guldhaar, fordi hans Haar faldt ned over Skuldrene i lange, 
lyse Lokker, der skinnede ligesom Guld, og omendskønt 
han var den yngste, var han dog den største og kraftigste 
af dem alle. Han gik altid foran sine Brødre, og uden 
ham turde de ikke gaa hjemme fra; thi saa frygtede de, der 
skulde tilstøde dem noget ondt; men under Guldhaars Le- 
delse var de modige, og uden Frygt sværmede de om i 
Skoven og mellem Bjergene, efter at de havde bragt Faderen 

Middagsmaden, og vendte først hjem, naar Natten brød frem 
og bredte sine mørke Vinger over Skoven og Verden. 

En Dag havde de været hos Faderen, og det var ble- 
vet senere end sædvanlig, da de begav sig paa Hjemvejen. 
De gik gennem Tykningen af Skoven og steg fra Klippe 
til Klippe, medens Guldhaar gik foran. Da sagde den 
ældste: Aftenen nærmer sig, Maanen stiger allerede op, 
lad os skynde os at gaa hjem!« 

Nu saa Guldhaar op paa Bjerget, da susede Vinden 
gennem de mørke Graner, og Drengen saa ligesom en 
Skygge sænke sig ned, ud af hvilken der fremsteg en. lys 
Kvindeskikkelse.. Hun var stor som en Kæmpekvinde og 
skøn som Solen, hendes opløste Haar flagrede for Vinden 
og glitrede som Maanestraaler. Hun satte sig ned paa 
Klippespidsen, i Haanden havde hun en gylden Ten, hvoraf 
hun spandt en lysends Traad, medens hun sang saaledes: 

»Den hvide Finke, den Rose rød, 
Guldkronen hviler i Havets Skød.« 

Lige med et brast Traaden, Sangen forstummede, Tor- 
denen rullede og bragede i Klippen, og oppe paa Spidsen, 
hvor den skønne Kvinde havde siddet, var intet at se uden 
en graa Taage. Forskrækkede styrtede Drengene bort og 
spredtes til alle Kanter, saa de ikke kunde finde hverandre, 
men fo'r vildfarende omkring. 

y Da Guldhaar havde vandret om tre Dage og tre Næt- 
ter, medens han forgæves spejdede efter sine Brødre og 
kaldte paa dem med høj Røst, var han bestandig kommen 
- dybere og dybere ind i Skoven. Træerne stod her tættere 
og tættere, saa han kun med megen Besvær kunde trænge 
sig igennem dem, og ofte stødte han sig paa deres Rødder 
og påa omstyrtede Klippestykker; Vejen hjem kunde. han 

ikke mere finde. Det vilde have været endnu værre for 
ham, dersom han havde været vant til lækre Retter; men 
det var jo heldigvis ikke Tilfældet, og han kunde godt tage 
til Takke med Bær og vilde Frugter. Han havde allerede 
vandret om i seks Dage, og bestandig var der intet Spor 
at opdage, hverken af hans Brødre eller af hans Faders 
Hytte, da han endelig naaede til en lys Plet i Skoven. Her 
udbredte sig en stor Eng for hans Øje, paa hvilken en 
Fuglefænger havde udspændt sine Garn for at fange Skovens 
Fugle. Da denne saa Guldhaar i Frastand, blev han kiste- 
glad og sagde til sig selv: Han kommer mig rigtig tilpas, 
saadan en Knøs har jeg længe haft Brug for.« Da Guld- 
haar var naaet ind imellem Traadene, saa slog han dem 
sammen om ham, og Guldhaar laa fangen paa Jorden. 
Fuglefængeren befriede ham dog hurtigt og sagde smilende: 
»Ej, hvad er du for en Fugl med dine gyldne Fjer? Er du 
en af Skovens Guldfinker? Ser du, saaledes fanger man 
Fugle, vil du lære det, saa bliv hos mig, du skal ikke for- 
tryde det.« Guldhaar syntes godt om Tilbudet; thi han 
mente det maatte være et lystigt Liv blandt Fuglene, og han 
havde jo opgivet Haabet om at .finde sin Faders Hytte. 
Fuglefængeren underviste ham i Fuglefangsten, og efter 
tre Dages Forløb sagde han til ham: »Gaa ud at fange 
Fugle, at jeg kan se, hvad du har lært." Guldhaar gik nu,- 
spændte Garnet ud, trak Traadene til, og da han kom hjem, 
bragte han en hvid Finke med sig. Men da raabte Fugle- 
fængeren: » Bort med dig, du Ulykkesfugl med din hvide 
Finke, du staar i Pagt med den Onde!« Og han stødte 
ham haardt .bort fra sig. Guldhaar gik atter bedrøvet ud i 
Skoven og søgte paany efter en Sti, som kunde lede ham 
til hans Faders Hytte og bringe ham til hans Brødre. Men 

Skoven blev bestandig tykkere og tykkere, og han vandrede 
atter om. i seks Dage i dette Vildnis, indtil han tilsidst kom 
til en smuk Have, der prangede med de skønneste Blom- 
ster. Da Gartneren saa ham, sagde han fornøjet til sig selv: 
»Han kommer mig rigtig tilpas, saadan en Knøs har jeg 
længe haft Brug for!« — Guldhaar gik mellem Blomsterne 
fortabt i Beskuelsen af dem og i Beundring over deres 
Skønhed, det var en Pragt, han aldrig havde set Mage til. 
Da tog Gartneren ham ved Haanden og sagde: ,Ser du, 
saaledes dyrker man Blomster, vil du lære det, saa bliv hos 
mig, og du skal ikke fortryde det.” 

Guldhaar var glad ved Tilbudet: thi han syntes, at 
"man kunde føre et lystigt Liv blandt Blomsterne, og han 
havde opgivet Haabet om at finde sin Faders Hytte. 

Da der var gaaet tre Dage, sagde Gartneren til ham: 
»Gaa ind i Skoven og hent mig et vildt Rosentræ, at jeg 
kan indpode en ægte Rose deri.« .Guldhaar gik ind i Sko- 
ven og bragte fra den et Rosentræ med lyse Roser, de vare 
fyldte med det pure Guld og saa prægtige, at ingen Guld- 
smed paa Jorden formaaede at lave dem saa dejlige til en 
Konges Taffel.. Men da Gartneren saa Rosen, raabte han 
forfærdet: Gaa bort med dine gyldne Roser, du har Sam- 
kvem med den Onde!« Og han stødte ham haardt ud af 
- Haven. 

Og atter vendte Guldhaar tilbage til Skoven og be- 
gyndte at søge efter en Sti, som kunde lede ham til hans 
Fader og hans Brødre. Igen gik han seks Dage vildfarende 
omkring uden at træffe paa en Hytte eller et Meuneske. 
Hans Næring var atter kun Skovfrugter og Rødder. Da 
han nu slet ikke længer vidste, hvorhen han skulde vende 
sig, blev Skoven -paa en Gang lys og aaben, og foran ham 

laa det store Hav udbredt, saa stort og uendeligt, at han 
ikke kunde se noget paa den anden Side. 

Paa den blaa Flade fo'r Fiskerne om i smaa Baade. 
Da de saa ham blev de hjertensglade og udbrød: »Han 
kommer rigtig tilpas,” en. saadan Knøs har vi længe 
kunnet bruge!« Og de sejlede hen til ham og bød ham 
ind i deres Fartøj. Guldhaar steg straks ombord, og da 
de stødte fra Land, sagde Fiskerne til ham: ,Bliv hos os, 
du er kraftig og behændig. Her har du vort Fiskenæt, 
maaske er du lykkeligere end vi; thi vi har forgæves an- 
strængt os med at arbejde.… Og Guldhaar var tilfreds, det 
syntes ham, at" det var et lystigt Liv at leve paa Vandet, 
og nu havde han rent opgivet Haabet om at genfinde sin 
Fader og sine Brødre. Han tog Nættet og sænkede det 
med uøvede Hænder i det blaa Dyb; men da han trak det 
op, se! da bragte det en Guldkrone med fra Havets Bund, 
den lyste som den klare Dag og straalede ud over Vandet 
og hele Landet, som den lyse Sol. 

»Held vor Konge! Lykke og Velsignelse over Kong 
Guldhaar!" raabte Fiskerne og faldt ned paa deres Knæ for 
ham. Og den ældste traadte frem og 'sagde: »,I den graa 
Oldtid regerede en Konge i disse Lande, han havde ingen 
Arvinger og ingen i Verden, han kunde efterlade sin Krone. 
Da han saa skulde dø, lod han den sænke ned i Vandet og 
sagde: » Denne Krone skal ingen bære, og ingen skal herske 
over Landet, indtil en Yngling løfter den fra Havets Bund 
og drager den frem af Bølgerne. Han skal sætte den paa 
sit Hoved, og han skal være Konge over det hele Land, og 
alle Folk skulle tjene ham." 

Og fra alle Sider lød det: ,Held vor Konge! Lykke - 
og et langt Liv for vor Fyrste og Herre!"  Efterretningen 

om den fundne Guldkrone bredte sig over hele Landet, og 
snart var Havet bedækket med bekransede og flagsmykkede 
Baade og Fartøjer, hele Folket gentog Hyldningen og raabte: 
»Held og Lykke! Længe leve vor Konge!« Kong Guld- 
haar stod oprejst ved Roret, idet han skuede ud over Havet 
og Folket, som en rigtig Fyrste af Guds Naade; over hans 
Skuldre faldt de lyse Lokker som en Kongekaabe, og han 
nikkede og vinkede mild og venlig til alle Sider, medens 
hans Ansigt lyste af Fred og Glæde. 

Derpaa drog han til sit Slot, ledsaget af Folkets Jubel 
og af sin Fader og sine Brødre, som var kommet hid. Han 
regerede længe og lykkeligt, saa at Folk ikke kunde blive 


træt af at synge om og fortælle alt det gode, de vidste om 
Kong Guldhaar. 


| Amber Søen lig- 
ger der en grøn Ø, og 
paa: denne Ø boede 
der en Gang en lille 
Fyr, som hed Orm. 
g Da han kun var otte 
Aar gammel maatte han vogte Køer sammen med de andre 
Drenge, og de plejede at drive dem ud at græsse paa En- 
gene omkring de ni Høje. Der var en gammel Kvæghyrde, 
Klas, som ofte mødte Drengene og som nu og da slog sig 
ned hos dem og fortalte dem Historier. 

Klas kunde en Mængde Historier om de ni Høje og 
Dværgene og Kæmper, som kom og hentede smaa Drenge 
ind til sig i Bjærgene. Den lille Orm slugte alle disse 

Historier og tænkte ikke paa andet end Kroner og gyldne 
Skaale, og Syvmilestøvler, og Lommer fyldte med Dukater, 
og Diamanter, skjulte Skatte, dejlige Prinsesser og. deslige. 

—…… Han længtes frygteligt efter at slippe ind i de ni Høje; 
for Klas havde fortalt ham, at den, som var saa heldig at 
faa fat i en af Dværgenes Hatte, uden Fare kunde gaa der- 
ind, og i Stedet for at blive Bjærgfolkets Slave vilde han 
blive deres Herre. 

Det var nu bleven Midsommer, hvor Dagene er lange 
og Nætterne korte. Gamle og unge holdt Ferie, legede og 
fortalte alle Slags Historier, Orm kunde nu ikke dy sig 
længer, og Dagen efter: Midsommerfesten listede han sig 
bort og da det blev mørkt lagde han sig ned paa Toppen 
af den højeste af de ni Høje, hvor Klas havde sagt ham, 
at Bjærgfolket havde deres store Dansesal. Han laa ganske 
stille og ventede paa, at Klokken skulde blive tolv. Tilsidst 
var Midnatstimen naaet, og der blev en Ringen og en Syn- 
gen i Højen. Og rundt om ham lød en Hvisken og 
Tisken og Kravlen og Springen, for Smaafolkene hvirvlede 
nu rundt i lystig Dans, medens andre legede og slog Kul- 
bøtter omkring ham i Maaneskinnet og havde tusinde 
Spilopper for: Han følte sig ikke rigtig vel tilmode ved alt 
det Liv og den dæmpede Munterhed, for han kunde ikke 
se Spor af det hele, da de Hatte, Smaafolkene bar, gjorde 
dem usynlige. Men han laa ganske stille med Ansigtet i 
Græsset og Øjnene fast lukkede, og snorkede en lille Smule 
ligesom om han sov. 

, En Gang imellem aabnede han Øjnene lidt og kikkede 
” efter Lyden, men han kunde "ikke se Spor til Lystigheden, 
skønt det var det dejligste klare Maaneskin. 

Det varede ikke længe, før tre af Smaafolkene kom 

hen til det Sted, hvor Orm laa; men de tog ikke nogen 
Notits af ham. De kastede deres store, brune Hatte op i 
Luften og spillede Bold med dem, og en af dem snappede 
den andens Hue og kastede den langt bort. Men nu hændte 
det mærkværdige Tilfælde, at den faldt lige ned paa Orms 
Hoved. I samme Øjeblik, som han mærkede dette, greb 
han den med begge Hænder og sprang op og svang den i 
Luften af lutter Glæde, saa den lille Sølvklokke, der sad i 
Spidsen af den, ringede nok saa muntert. Saa satte han 
den fast paa Hovedet, og — o Vidunder — i samme nu 
saa han hele den talrige og muntre Sværm af Smaafolk. 

De tre Lilleputter kom lige saa slukørede op til ham 
og prøvede paa alle Maader at faa fat i Huen igen, men 
Orm holdt fast paa sit Bytte, og de indsaa snart, at der ikke 
var noget at stille op med ham paa den Maade, paa Grund 
af hans Størrelse og Styrke. For skønt Drengen kun var 
en otte-ni Aar, var han dog en hel Kæmpe i Sammenlig- 
ning med disse Smaafyre, der knap nok naaede ham til 
Knæerne. Saa kom da Hattens Ejer nok saa ærbødigt, som 
om hele hans Liv og Velfærd afhang deraf, og bad Orm 
indstændig om at faa sin Hovedbedækning tilbage. Men 
Knøsen svarede: » Nej, den faar du aldrig mere. Nu har 
du ingen Magt over mig mere, men maa gøre alt, hvad jeg 
vil have. Og jeg vil med ind og se, hvordan I lever der- 
inde i Bjærget, og du skal være min Tjener. Forstaar 
du det!« 

Den lille Mand lod som om han ikke begreb et Muk 
af det hele; han begyndte at skrige op, .og forklare og 
græde og hyle paa det ynkeligste for sin tabte Hat. Men 
Orm stoppede Munden paa ham og sagde: »Hold nu 
Bøtte; du er min Tjener og dermed Basta!" Saa opgav 

den lille Evret, særlig da de andre sagde til ham, at der 
ikke var andet at gøre. 3 

Nu spildte Orm ingen Tid, men forsøgte straks Hat- 
tens Magt og befalede sin Tjener at bringe ham Mad og 
Drikke. Og Tjeneren fo'r afsted som Lynet og kom et 
Sekund efter tilbage med Vin og Brød og herlige Frugter. 
Saa spiste og drak han og saa paa Smaafolkenes Leg og 
Dans og morede sig kongeligt. Han syntes, at det hele var 
meget naturligt og befandt sig saa vel ved sin nye Hersker- 
magt, som om han var født til den. Hvad han maaske 
ogsaa var. 

Da Hanen havde galet tredie Gang og den lille Lærke 
havde slaaet sin første Trille højt oppe i Luften, og Solens 
første rødlige Guldskær havde lyst op i Horisonten, lød der 
en lille Klokke inde fra Højens Indre. Alle de smaa Mænd 
kravlede nu op paa Toppen og se, pludselig kom en Glas- 
stol til Syne midt imellem Højens Græs og Smaablomster. 
En efter en satte de sig paa Stolen, hvorefter. den sank ned 
under Jorden, der atter lukkede sig, da alle Mand var 
forsvundet. 

Fra Stolen steg de ned i en stor Sølvtønde, som hang 
i lange Sølvkæder. Orm og hans Tjener steg ind i den 
med de andre, og alle Smaafyrene skreg op og bad Orm 
endelig være forsigtig og ikke træde paa dem; for havde 
de først faaet hans Fod ovenpaa sig, var det nok ude med 
dem. Men Orm var meget forsigtig og venlig mod sine 
ny Undergivne og beroligede dem paa det bedste. Saa 
blev Tønden firet ned i Dybet. 

Under Nedstigningen blev Orm meget betaget ved 
Synet af de pragtfuldt smykkede Vægge, hvorimellem Tønden 

gled ned. De var overdaadigt besatte med Perler og Dia- 
manter, der glimrede og funklede i alle Regnbuens Farver. 

Imidlertid var Orm . bleven søvnig af den megen Op- 
hidselse og Nattevaagen og vidste intet af, hvad der videre 
hændte. Han vaagnede først lang Tid efter i den dejligste 
Seng i det smukkeste Værelse af Verden, og ved hans Side 
stod Tjeneren og viftede Fluerne og Myggene bort. Han 
stod nu op og iførte sig pragtfulde Klæder af Silke 
og Fløjl og et Par nye, lakerede Sko med røde Sløjfer. 
Og bagefter bragte Tjeneren ham en glimrende Frokost, 
der bestod af de delikateste Retter, Mælk og Vin og Frugter 
og mange andre Ting, som smaa Drenge godt kan lide. 

Orm tilbragte Morgenen med at se sig om i dette 
vidunderlige, underjordiske Slots Sale og Korridorer. Ved 
Middagstid ringede en Sølvklokke og hans lille Tjener førte 
ham til Festsalen. Her var alle Smaafyrene, Mænd og 
Kvinder, forsamlede og de fornemste af dem kom frem og 
gjorde deres Komplimenter for ham. Han blev anbragt 
ved et langt Bord imellem de aller kønneste Smaapiger, og 
det var noget for ham. Selskabet var meget livligt — for 
de underjordiske er et gemytligt Folkefærd — og de lo og 
morede sig kongeligt. 

Den dejligste Musik lød over deres: Hoveder, og 
smukke Fugle fløj omkring og sang saa sødt, skønt de ikke 
var rigtig levende Fugle, men kunstige Spilleværker som 
kunde flyve. 

Tjenerne, som opvartede ved Bordene og bød de 
gyldne Fade og Krystalskaalene rundt, var rigtige Menneske- 
børn, som paa en eller anden Maade var kommet i de 
underjordiskes Magt. Å 

I Begyndelsen beklagede Orm dem, fordi de maatte 

tjene Smaafolkene, men de saa meget glade og fornøjede 
ud, og han kom til at tænke paa, at han selv havde haft 
det meget værre, da han vogtede Kvæg, saa beroligede han 
sig med, at jo ikke alle kunde være Herrer. 

Da Middagen var overstaaet, gav hele Selskabet sig 
til at danse og Orm greb den lille Pige, der sad ved Siden 
af ham og hvirvlede rundt med hende til Musikens Toner. 
Og hver eneste Aften, saalænge han blev der, dansede han 
nok saa muntert og morede sig saa hjærteligt, at han aldrig 
glemte disse glade Timer, saalænge han levede. 

Efter den første Uges Forløb foretog Orm lange Ud- 
 flugter for at se hele det underjordiske Landskab. Det var 
af en rig .og ejendommelig Skønhed. Ligesom i Over- 
verdenen var her Marker og Enge, Skove og Søer og smaa 
Floder og Øer. 

Men Planter og Træer var meget kønnere end dem 
Orm hidtil havde set, Blomsterne var større og rødere, 
Floderne var som det klareste Krystal, og Luften saa mild 
og lun og klar, at det var en hel Fornøjelse at indaande 
den. Og paa Søerne gled smaa Baade som hvide Svaner 
afsted uden Sejl eller Aarer, og Fuglene sang nydelige 
Sange med Ord til, og Blomsterne lugtede saa godt. 

En Dag spurgte Orm sin Tjener, om der ingen Skole 
var her nede i Underverdenen. Jo, svarede denne, det var 
der da rigtignok. Ti vise Mænd, der kendte Besked med 
alt i Verden, underviste Srmnaafolkene i Skrivning og Læs- 
ning og Botanik og Historie og Maling — og alt muligt 
andet. Skolen laa inde i et Bjærg og Orm gik en Dag 
derind for at høre, hvordan Undervisningen gik for sig. 
Og nu hændte det mærkelige, at skønt han aldrig havde 
holdt af at gaa i Skole hjemme i sin By, blev han ganske 

indtaget i den morsomme Maade, paa hvilken de smaa her 
blev undervist, og han gik der fremtidig hver eneste Dag. 
Og snart blev han en af de allerdygtigste, han lærte at 
male og at skære i Træ og at gravere i Guld. Og ingen 
kunde maale sig med ham i at digte Vers eller fortælle 
Historier. 

Paa denne fornøjelige Maade henløb mange Aar uden 
at Orm lagde Mærke til det eller saa meget som tænkte 
paa Oververdenen eller sin Familie og sine Venner, som 
han havde forladt der. 

Af alle hans mange ny Legekammerater var der ingen 
han holdt saa meget af som en lille lyshaaret Pige ved 
Navn Aslag. Hun var fra hans egen Landsby og var Datter 
af hans gamle Præst. For mange Aar siden var hun for- 
svunden og siden havde man ikke hørt noget til hende. 
Hun var imidlertid ikke bleven stjaalen af de underjordiske, 
men en Sommerdag, da hun og hendes Veninder legede 
paa Marken, var Aslag gaaet hen og havde lagt sig til at 
sove paa de ni Høje. Om Natten, da hun vaagnede, befandt 
hun sig nede hos Smaafolkene. Det var nu ikke blot fordi 
hun var fra den samme Landsby, ,at Orm var saa glad for 
hende, men hun var en sød og køn lille Pige med klare, 
blaa Øjne og gule Krøller, og det mest skælmske Smilehul 
i den ene røde Kind. ; 

Tiden gik sin hurtige Gang og Orm var nu atten 
Aar og Åslag sejsten. Deres barnlige Hengivenhed var 
bleven til Kærlighed og Smaafolkene var glade ved at se 
det, for de haabede, at de nu kunde faa Orm til at give 
Afkald paa sin Magt over dem og blive deres Tjener i 
Stedet. Men der tog de nu grundig fejl. Orm havde for 
god Forstand til at lade sig fange paa den Maade. 

3" 

Det var de unges bedste Fornøjelse at spadsere lange 
Ture alene i Mark og Skov. Paa disse Udflugter var Orm 
altid glad og munter, men Aslag var ofte sørgmodig, fordi 
hun tænkte paa det Land, hun havde forladt, hvor hendes 
kære boede og hvor Solen og Maanen skinnede. Da de 
nu en Nat paa en af deres Spadsereture kom forbi den 
Aabning i Glashøjen, som førte ud til Jorden, hørte de 
Hanerne gale deroppe fra. Ved denne Lyd, som Aslag ikke 
havde hørt i tolv Aar, kunde hun ikke beherske sin Længsel 
længere og kastede sig grædende ind- til Orms Bryst. 

Da hun atter kunde tale sagde hun: , Kæreste Orm, 
alt hernede er meget smukt og Smaafolkene er meget ven- 
lige, men alligevel har jeg altid følt mig urolig og aldrig 
haft nogen rigtig Glæde før jeg begyndte at elske dig. Og 
ikke en Gang det er ublandet Glæde, for det er ikke den 
rette Maade at leve paa, saaledes som rigtige Mennesker 
har det sammen. Hver eneste Nat drømmer jeg om dem 
derhjemme, om min kære Fader og Moder, og jeg græder 
ved den Tanke, at jeg maaske aldrig skal se dem mere. 
Kan du dog ikke finde paa en Maade, paa hvilken vi kan 
komme bort fra dette Sted og atter indaande Oververdenens 
friske Luft." 

Nu følte Orm selv for første Gang Længsel efter den 
Verden, som han havde forladt, og han svarede: 

n»Kære Aslag, alt hvad du siger er sandt, ogsaa jeg 
føler nu, at jeg ikke kan leve uden de grønne Marker, hvor 
vi legede som Børn, den varme Sol og Synet af Mænd og 
Kvinder af vor egen Slags. Jeg vil ikke blive her én Dag 
længer. Mig kan de ikke holde tilbage.” 

Ved disse sidste Ord blev Aslag bleg, for hun vidste, 

at hun var afhængig af Smaafolkene og maatte blive hos 
dem i halvtredsindstyve Aar. 

»Og hvad kan det hjælpe mig," jamrede hun, »at jeg 
hernede bliver ved at være ung, selv om Aarene gaar. For 
naar jeg saa kommer ud en Gang, saa er baade Fader og 
Moder døde og alle mine Venner — ja selv du, Orm, — 
vil være gamle og graa." 

Denne Tanke forfærdede Orm, for han havde aldrig 
gjort sig dette klart før. Han trøstede hende imidlertid saa 
godt han kunde og lovede aldrig at forlade dette Sted uden 
at tage hende med. Hele Natten udklækkede han forskellige 
Planer, tilsidst slog han sig til Ro med en af dem og om 
Morgenen sendte han sin Tjener hen og hente seks af de 
fornemste Smaafyre. Da de kom talte Orm venligt til dem 
og sagde: 

»Mine Venner! I ved, at jeg kom til Jer, ikke som 
en Fange eller Tjener, men som Herre over en af Jer — og 
derfor over Jer alle. I har nu optraadt med Respekt og 
Venlighed i. de ti Aar, jeg har tilbragt hos Jer, og derfor 
skylder jeg Jer Tak. Men I er nu mere i Gæld til mig, 
for jeg kunde have pint og plaget Jer og skaffet Jer mange 
Slags Ubehageligheder paa Halsen. Det har jeg imidlertid 
ikke gjort, men" har behandlet Jer som mine Ligemænd; jeg 
har leget med Jer og været Ven med Jer, meget mere end 
jeg har hersket over Jer. — Nuvel, der er en Pige imellem 
Jeres Tjenere, som jeg elsker, Aslag, som kommer fra den 
Landsby, hvor jeg blev født. Giv hende til mig og lad os 
forlade Jer. For jeg vil vende tilbage til det Land, hvor 
Solen skinner og hvor Ploven gaar over Marken. Jeg ønsker 
ikke at tage andet med mig end hende og alt hvad jeg har 
i mit eget Værelse.” 

Han talte i en afgørende Tone og de seks nølede og 
slog Øjnene ned. Tilsidst svarede den ældste af dem: 

»Du forlanger for meget, vi kan ikke opfylde dit 
Ønske. Hvis vi brød den Lov, der forbyder, at nogen 
Tjener forlader os før efter tredive Aars Tjeneste, vilde hele 
vor Forfatning briste. Alt andet kan du forlange af os, for 
vi ærer og elsker dig, men vi kan ikke slippe Aslag." 

»I kan og I skal slippe hende," raabte Orm ophidset; 
gaa bort og tænk over det til i Morgen. Kom saa her 
tilbage paa samme Tid. Jeg skal dog vise Jer, at jeg kan 
overvinde Jeres dumme Regler og Bestemmelser." 

Den næste Dag, da de kom tilbage, var de lige saa 
standhaftige; alt, hvad Orm truede og bad hjalp intet, de 
holdt fast ved deres Afslag. 

Saa prøvede han da om han ikke med det onde kunde 
opnaa det, som han ikke kunde faa med det gode. Han 
lod dem arbejde — alle Smaafolkene — fra Morgen til 
Aften, aflyste al Munterhed, Dans og Leg. Han lod dem 
piske hinanden, saa Blodet flød, og han selv led ved at se 
disse Pinsler. Men lige meget hjalp det, deres Love vilde 
de ikke bryde, Aslag vilde de ikke slippe. 

Nu blev Orm helt fortvivlet ved at se, hvor umuligt 
det var for ham at faa sit kæreste Ønske opfyldt. Helt 
modløs vandrede han om og sparkede til alt, hvad der laa 
ham i Vejen, og det hændte da, at han en Dag kom til at 
sparke saa stærkt til en Sten paa Landevejen, at den gik 
itu, og ud af den kravlede en Skruptudse. I samme nu 
han saa det ækle Dyr, greb han det henrykt og puttede det 
i Lommen. Og nu løb han hjem saa stærkt han kunde, 
idet han raabte: »Nu har jeg hende! Jeg har min Aslag! 
Nu skal I bare se Løjer I smaa Slyngler!« Og da han 

kom hjem puttede han Skruptudsen i et kostbart Sølvskrin, 
som om den var en stor Skat. 

For at du kan forstaa Orms Glæde maa du vide, at. 
Klas ofte havde fortalt ham, at de underjordiske ikke kunde 
taale nogen daarlig Lugt, og at Synet eller endog kun Lug- 
ten af en Tudse var saa uudholdelig for dem, at de led de 
frygteligste Kvaler ved at være i Nærheden. Ellers er der 
ingen ildelugtende Sager i hele Glasriget, og en Skruptudse 
er en saa uhørt Sjældenhed, at denne maatte være kommen 
derned — indesluttet i Stenen — ved et ganske sjældent 
Tilfælde. 

Orm tog nu Skrinet under Armen og gik ud, besluttet 
paa at prøve dette sidste Middels Virkning. Paa sin Vej 
mødte han to Smaafyre, og saasnart han nærmede sig kastede 
de sig paa Jorden og hylede og stønnede af Smerte og 
Rædsel. Saaledes tilfredsstillende overbevist om sin nye 
Magt, sammenkaldte han næste Morgen et Hundrede af de 
fornemste Familier og mindede dem i en lang Tale om al 
sin Mildhed og Venlighed imod dem. Han bebrejdede 
dem deres Utaknemlighed og spurgte dem nu for sidste 
Gang, om de endnu vilde afslaa hans Ønske. I saa Fald 
ventede den største, den frygteligste af alle Rædsler dem! 

Men Forsamlingen smilede kun, fordi han mente at 
kunne skræmme dem. Dette Smil gjorde Orm aldeles ra- 
sende, og i samme Øjeblik havde han hentet Skrinet med 
Skruptudsen fra det tilstødende Værelse. 

Det var som om en Bombe sprang midt iblandt dem. 
Kvinderne og Børnene besvimede og Mændene faldt om 
paa Gulvet i usigelige Smerter. Der blev en Hylen og en 
Klagen, der var frygtelig at. høre paa, og de strakte deres 
Arme op imod Orm og bønfaldt:. »Hav Medlidenhed med 

os, end vore Kvaler, vi mærker, at der er en Tudse i; Nær- 
heden og at det snart er ude med os. Bring den bort, og 
.vi vil gøre alt, hvad du forlanger af os. Saa fjærnede Orm 
Tudsen og de stod op og græd af Glæde. 

Nu talte Orm saaledes til dem: 

nI Nat mellem tolv og et vil Aslag og jeg tage af Sted. 
Til den Tid maa I have belæsset tre Vogne med Guld, 
Sølv og Diamanter. Jeg kunde, ved I nok, tage alt, hvad 
Glashøjene rummede af Skatte med mig, og I fortjente, at 
jeg gjorde det, men. jeg vil nu være barmhjærtig. Saa maa 
I læsse alt mit Møblement paa en fjerde Vogn og sørge 
for en nydelig lille Karet med seks sorte Heste for til min 
Kone og mig. Endvidere maa I skænke alle de Tjenere, 
Som nu er tyve Aar eller derover, Friheden og lade dem 
tage saa meget Guld med sig, at de kan leve i Rigdom 
Resten af deres Dage." 

Med den Besked gik Smaafolkene, de sled svært i det 
og ved Midnatstid var alt i Orden til Orms og Aslags Rejse. 

Klokken blev et. Det var ved Midsommertid, netop 
samme Dag, som den, da Orm for tolv Aar siden var stegen 
ned i Højen. Musiken bruste om dem og de saa Glashøjen 
aabne sig. Himlen hvælvede sig atter over dem og det 
første svage Lysskær fra Øst meldte for første Gang i tolv 
Aar den gryende Dag. 

Skarer af Underverdenens Folk omringede Vognene, 
da Orm tilraabte dem sit sidste Farvel. Han svang sin 
Tryllehat tre Gange over Hovedet og kastede den saa midt 
imellem dem. I samme Øjeblik saa han intet mere til de 
smaa. Kun en grøn Høj og de velkendte Marker og Enge, 
og Lærken, der svang sig syngende op i den sølvgraa Dagning. 

Da Solen var staaet op, arrangerede Orm Processionen 

og kørte hjemad i højtideligt Optog. Hver velkendt Gaard, 
som de kom forbi, hvert Træ, hver Mark de huskede, fik 
Hjærtet til at hoppe af Glæde i Orm og Aslag. De kendte 
mange af de Folk, som stod og stirrede efter det pragtfulde 
Tog. Gamle Legekammerater, Klas og hans Hund, Skræder 
og Skomager, alle som kunde krybe og gaa kom ud for at 
se det vidunderlige Syn, hvis Mage de aldrig havde drømt 
om. Og midt i Mængden saa Orm sin egen, gamle Fader 
og Moder og Præsten, Aslags Fader og hans Kone. 

Orm aabenbarede sig nu for sine Forældre og Aslag 
for sine, og Bryllupsdagen blev fastsat. Og saadan et Bryllup 
havde man aldrig set Mage til paa den grønne Ø, for Orm 
sendte hele Skibsladninger af Vin og Mad, Okser, Faar og 
Svin, Fisk og Brød til Festen, og hver eneste Moders Sjæl 
blev beværtet paa det bedste. Og alle Musikanterne fra 
hele Øen spillede op og Folk dansede og morede sig i 
otte Dage i Træk. 

Orm var umaadelig rig, og han lod alle Mennesker 
nyde godt af sine Skatte. Hans gamle Ven Klas boede hos 
dem og levede i Overflod Resten af sine Dage. Deres 
Hjem var altid aabent for alle, og saa længe de levede led 
intet Menneske Nød. Derfor blev' deres Ø ogsaa kaldet 
Jordens Paradis, og dens Jord blev velsignet fordi det var 
fra dens Skød, at alle Velsignelsens Gaver var kommet. 


Den vidunderlige Stad. 


essiz var en ung Købmand. Han havde fuldt op af 
denne Verdens Goder, og Heldet fulgte ham i alle. hans 
Foretagender. Han tilbragte sine Dage med Glædesfester, 
med Spil'og med Sang, kort sagt, han levede i et Paradis 
af Nydelser. 

En Dag, da han netop sad i Haven sammen med sine 
Venner og drak Vin af kostelige Krystalbægre, kom:der en 
fremmed Mand og satte sig ganske stille i en Krog. Den 
ubekendte saa med sorgfuldt Blik paa de lystige Svirebrødre, 
og perleblaa Taarer trillede ned over hans Kinder. Hans 
Sukke og Taarer forstyrrede snart den glade Stemning, og 
tilsidst rejste Jessiz sig op, gik hen til Manden og spurgte 
ham, hvad der var i Vejen. Den fremmede virrede bedrøvet 
med Hovedet men svarede ikke, og derover blev Jessiz 
endnu mere nysgerrig og gentog sit Spørgsmaal. Saa aab- 
nede den anden endelig sin Mund og sagde: 

»Unge Mand, siden du saa indstændig forlanger det, 

vil jeg fortælle dfg min sørgelige Historie, skønt jeg ikke 
tror, at det vil bringe dig Lykke at høre den. Ogsaa jeg 
har en Gang besiddet store Rigdomme. Jeg besluttede da, 
som rige Handelsmænd har for Skik, at samle en Mængde 
værdifulde Varer sammen for at tage dem med til fremmede 
Lande og der sælge dem eller bortbytte dem for andre 
Varer. Men da vi var fire Dagsrejser fra Byen Kenodje, 
kom jeg uheldigvis bort fra Karavanen og fo'r vild. Egnen 
var øde, ingen menneskelige Boliger var at se i Nærheden; 
Mørket faldt paa, og allehaande skrækindjagende Lyde 
naaede mine Øren, og jeg satte mig skælvende ved Foden 
af et Træ. Sove kunde jeg ikke, dertil var jeg altfor bange; 
jeg sad rolig og ventede paa, hvad der vilde ske. Pludselig 
hørte jeg Fodtrin, og lidt efter saa jeg et Menneske komme 
farende hen ad Vejen med en Hurtighed, som om han 
havde Vinger. Havde jeg været bange før, saa blev jeg det 
da endnu mere nu; jeg troede, at det var en ond Aand, og 
derfor krøb jeg ned i en Hule. Men han havde set mig, 
han antog ogsaa mig for en ond Aand, men da han var 
modigere end jeg, gik han løs paa mig med draget Sværd. 
Da jeg imidlertid havde underrettet ham om, hvem jeg var, 
og hvorledes jeg var kommet der, stak han atter Sværdet i 
Skeden. Han fortalte mig nu, at han var Politimester i 
Byen Lubetbaz, som laa ikke langt derfra, og som udmær- 
kede sig ved" sin uforlignelige Skønhed. Saa tog han mig 
ved Haanden og ledsagede mig fra det skrækkelige Vildnis 
ind i Byen. Dette Sted lignede i Sandhed Paradisets Have; 
Beboerne var ligesaa ædle, som deres Hjemsted var skønt, 
og der herskede idel Fred og Lykke. Kort sagt, jeg betrag- 
tede med Henrykkelse al den Herlighed omkring mig..." 

Saa langt var den fremmede kommet i sin Beretning, 

da pludselig to vilde Katte, der var i Færd med at slaas 
oppe paa Husets Tag, dumpede mjavende og skrigende ned 
midt i Selskabet; og under den Forvirring, der opstod her- 
ved, forsvandt den ubekendte. 

Da nu Jessiz saa sig om og opdagede, at den under- 
lige Mand var borte, blev han meget ked deraf, thi hans 
Nysgerrighed var blevet vakt, og han var meget begærlig 
efter at høre mere om den sælsomme Stad Lubetbaz. Han 
sendte Folk ud i alle Retninger for at søge efter den for- 
svundne, men alt var forgæves, Manden var og blev borte. 
Men Jessiz Nyfigenhed voksede Dag for Dag, og tilsidst 
besluttede han at rejse til Kenodje for selv at opdage det 
paradisiske Sted, som den fremmede havde fortalt om. Alle 
hans Venners Forestillinger og Formaninger var unyttige, 
hans Beslutning stod fast. 

Saaledes drog Jessiz da af Sted med nogle faa Led- 
sagere og Slaver, og han kom efter en kort og heldig Rejse 
til Kenodje. Her anstillede han atter Efterforskninger efter 
den forsvundne fremmede, men uden Resultat. Der var 
heller ingen, der kunde give ham Oplysninger om Byen 
Lubetbaz; og imidlertid brugte Jessiz alle de medbragte 
Penge og stod endelig i det fremmede Land som en Tigger. 

Den stakkels Jessiz var efterhaanden af Sult og Nød 
blevet saa mager som et Skelet. Fn Dag, da han vandrede 
sorgfuld om i Ørken, mødte han en medlidende ung Mand. 
Jessiz fortalte ham sine Hændelser og bad ham om Hjælp, 
og den unge Mand gav ham da et:Sværd af Elfenben med 
en Skede at Silke og sagde: : 

»Tag dette Sværd, og naar som helst du bliver træt 
og vil hvile dig, saa træk det ud af Skeden og læg det ved 


EET EET 1 


45 


din Side. Men naar du vil fortsætte din Rejse, skal du atter 
stikke det i Skeden. Pas godt paa det." 

Med disse Ord gik han sin Vej. Men Jessiz gik videre 
over Bjærg og Dal, indtil Solen gik ned. Saa drog han sit 
Sværd, og se! En stor By laa for ham. Han gik ind i den, 
og i det første Gæstgiversted, han traf paa, blev han rigelig 
beværtet med Spise og Drikke og fik en god Seng at ligge 
i. Da Hanen galede den næste Morgen, stod han op og 
stak Sværdet i Skeden, og øjeblikkelig forsvandt Byen, og 
han stod atter paa fri Mark. Saaledes vandrede han videre 
den ene Dag efter den anden, idet han hver Nat ved Svær- 
dets Hjælp fik god Beværtning og et godt Natteleje. En 
Dag kom han til Bredden af en Sø, og her standsede han 
for at drikke; men pludselig sprang Sværdbæltet, og Sværdet 
faldt i Vandet og sank straks til Bunds. ; 

Jessiz gik videre, fortvivlet over Tabet af sin Talisman. 
Omsider kom. han til en Oase, hvor der sad en Mand og 
drak Vin. Han indbød Jessiz til at drikke med og spurgte 
ham ud om Maalet for hans "Vandring. Da Jessiz havde 
fortalt alt, hvad der var hændet ham, bad Bondemanden 
ham slaa Staden Lubetbaz og alle dens Herligheder af 
Hovedet og tage Bo der paa Qasen. Det gik han ogsaa 
ind paa, og nu levede han i nogen Tid i Fred og Ro hos 
Bonden. 

Hver -Morgen viste der sig en lille Sky over Oasen; 
den dalede ned imellem Grenene paa et bestemt Træ, og 
frem af denne Sky strakte der sig en Haand, der skinnede 
med en blændende Glans. Saa snart Bonden saa det, gik 
han hen til Træet, rakte et Bæger Vin til Haanden, der 

- straks forsvandt og. lidt efter atter kom til Syne med det 
tømte Bæger. Naar endelig fyrretyve Bægre Vin var. tømte, - 

forsvandt Haanden, og Skyen steg tilvejrs igen. Jessiz kunde 
ikke lade være at undre sig herover, men Bonden gav ham 
ingen Forklaring derpaa, og han turde ikke spørge om det. 
Imidlertid hændte det, at Bonden skulde rejse fra sit Hjem 
i nogle Dage, og han overlod da Omsorgen for Huset til 
Jessiz, idet han særlig paalagde ham at give Haanden Vin 
hver Morgen. Men den unge Mand vilde benytte Lejlig- 
heden til at undersøge den hemmelighedsfulde Fremtoning 
nærmere, og en Dag, da han rakte Bægret frem, greb han 
rask fat i Haanden. I det samme rystede Luften af et væl- 
digt Tordenbrag, og en kæmpemæssig Fugl skød frem af 
Skyen, greb ham i sine Kløer og svang sig højt op i Luften 
med ham, og af Sted gik det i susende Fart. Endelig sæn- 
kede den sig igen ned mod Jorden og slap Jessiz, der rul- 
lede ned i en dyb, kulsort Brønd. Heldigvis var der ingen 
Vand i den. Forslaaet og fortumlet rejste han sig op og fik 
Øje paa en smal Lysstribe, der trængte ind igennem en Dør- 
sprække. Han pressede Døren op med Skuldrene og befandt 
sig nu i et Indelukke, der var omgivet af en høj Mur. Med 
stort Besvær klavrede han op paa denne og lod sig glide 
ned paa den modsatte Side, hvorefter han faldt udmattet 
om og tabte Bevidstheden. Da han atter kom til sig selv, 
saa han en gammel Mand komme ridende. Jessiz spurgte 
ham, hvor han var, og erfarede til sin store Glæde, at han 
var nær ved sine Ønskers Maal, den vidunderlige Stad Lubetbaz. 
Jessiz gik da videre med frisk Mod. Hele den. Dag 
og den følgende Nat vandrede han. fremad uden at standse, 
og ved Daggry naaede han Byen.  Forbavset og henrykt 
betragtede han den fortryllende Stad; rundt om flød klare 
Bække mellem straalende, duftende Blomsterbede, Tusinder ” 
af Fugle med rosenrøde Næb kvidrede i Træernes Kroner. 

Mellem Cypresser og Plataner voksede Æbletræer og Kokos- 
palmer og alskens Frugttræer, der bugnede under Vægten 
af de røde Frugter og Vindruerne hang i tætte Klaser. 
Endnu mere forundret blev Jessiz, da han traadte ind i selve 
Byen, thi Dørene var besatte med Ædelstene, og Gaderne 
var brolagte med Agat. 

Medens han endnu stod hensunken i Beundring, traadte 
to Mænd hen til ham, greb ham en under hver Arm og 
førte ham hen til et prægtigt Palads. Her blev han bragt i 
Bad, indgnedet med vellugtende Olie og derpaa iført en 
kongelig Dragt, og en prægtig Guldkrone, smykket med 
Juveler, blev sat paa hans Hoved. Dernæst førte man ham 
ind i en stor Sal og satte ham paa en Trone, og alle Rigets 
Stormænd kyssede Jorden for hans Fødder og ventede som 
ydmyge Slaver paa hans Befalinger. 

Under alt dette vidste Jessiz ikke, om han drømte eller 
han var vaagen. Men tilsidst traadte en gammel ærværdig 
Vezir frem, bøjede sig til Jorden for ham og underrettede 
ham om, at Kongen over Lubetbaz nylig var død, nu var 
det en gammel Skik der i Landet, at naar en Konge var 
død, valgte man til hans Efterfølger den første fremmede, 
som traadte ind i Byen; det havde denne Gang været 
Jessiz, og derfor var han nu Konge. Tillige skulde han 
ægte den forrige Konges skønne Datter, men han maatte 
kun ikke kysse hende; hele hans Lykke afhang af, om han 
overholdt dette Bud. 

Jessiz var ude af sig selv af Glæde. Han forstod slet 
ikke, hvorledes han, den fattige Vandringsmand, var blevet 
til en mægtig Konge. Ved.Aftenstid bragte man en gylden 
Trone ind i Salen, og paa denne sad Prinsessen i al sin 
Dejlighed. Unge Piger stod rundt omkring og bandt Blom-. 

sterkranse om hendes Hoved. Saa blev den unge Konge 
ført hen og sat ved hendes Side, og de unge Piger begyndte 
at synge og danse, medens andre spillede paa forskellige 
Instrumenter. Men over al denne Lystighed blev Kongen 
Saa oprømt, at han ganske glemte Forbudet; han bøjede 
sig frem over Prinsessen og kyssede hende lige paa Mun- 
den. Prinsessen lod som ingen Ting og skænkede sin Gemal 
et Bæger Vin, men næppe havde han drukket det, før han 
segnede om og faldt i en dyb Slummer. 

Da han atter vaagnede, stod Solen højt paa Himlen. 
Studsende saa han sig om, thi alting var borte, Prinsessen, 
Pigerne, Slottene, Byen og det hele, og han laa atter ude i 
Vildnisset. Jessiz udgød Strømme af Taarer og kastede sig 
fortvivlet i Støvet. Endelig rejste han sig og begyndte at 
vandre fremad paa Lykke og Fromme i Haab om at gen- 
finde Lubetbaz og den tabte Herlighed, men han havde ikke 
gaaet ret længe, før han fik Øje paa sin Fødebys Mure. 
Sorgfuld vendte han tilbage til sit Hjem, og kort efter skæn- 
kede han alt det Gods, han endnu havde tilbage, til de fat- 
tige og traadte ind i en Dervischorden. 


Den hvide Ulv. 


BØ var en Gang en Konge, som havde tre Døtre; 
kønne var de alle tre, men den yngste var dog den dejligste. 
Nu skete det en Dag, at deres Fader maatte foretage en 
Rejse til en fjern Del af Riget og før han tog af Sted, bad 
hans yngste Datter ham love. at: tage en Buket Skovvioler 
med hjem. Da Kongen var færdig til at vende hjem igen, 
huskede han paa, at han maatte bringe nogle Foræringer 
med til Prinsesserne. Til den ældste købte han et herligt 

Smykke, til den næste et pragtfuldt,… guldindvirket Klæde; 
men hvor meget han end søgte kuside han ikke finde nogen 
Buket Skovvioler til sin yngste Dattéx sDerved var der nu 
intet at gøre og saa maatte han drage”af Sted foruden. Da 
han paa Tilbagevejen kom igennem en stor Skov, saa han 
en hvid Ulv og — hvor mærkeligt — paa dens Hoved var 
befæstet en Buket vilde Violer. + bi, 

Kongen gav straks Kusken Ordre til at holde og sendte 
en Tjener hen for at hente Buketten hos Ulven. Men Ulven 
kom ganske rolig travende hen til Vognen og sagde til 
Kongen: ,Ædle Fyrste, jeg vil skænke Eder mine Blonister, 
men I maa give mig noget til Gengæld.” 

»Hjærtens gærne," svarede Kongen, »forlang blot, hvad 
du vil, Guld og Sølv har vi ingen Mangel paa i Eventyrets 
Land." 

uJeg bryder mig hverken om Guld eller Sølv,” svarede 
den hvide Ulv, »men giv mig til Eje det første som møder 
dig paa din Vej. Om tre Dage kommer jeg og henter det.” 

Kongen tænkte ved sig selv: , Blomsterne maa jeg 
have til min lille Pige, og der kan ikke være noget at risi- 
kere ved at gaa ind paa Ulvens Fordring. Jeg møder nok 
paa min Vej et eller andet Dyr, som jeg kan fange til Ulven.” 

Og saa fik han Blomsterne og kørte videre. Men nu 
mødte han mærkværdigvis ikke et eneste levende Væsen før 
han kom til sit Slot, og her løb hans yngste Datter ham i 
Møde for at byde ham velkommen. 

Det kan nok være, at den stakkels, gamle Konge blev 
bedrøvet over "denne Ulykke, og om Aftenen fortalte han 
sin Kone, hvad der var hændet ham. Den kloge Dronning 
spildte ikke Tiden, men tænkte og tænkte og tilsidst fandt 
hun paa en Plan, hvorved de kunde skaane deres kære Barn. 

Der var i Slottet en Tjenestepige af samme Højde og 
Alder som Prinsessen, og hende gav Dronningen en af 
Datterens Kjoler paa og pyntede hende paa det bedste. 
Den tredie Dag kom Ulven og gik lige ind i Kongens eget 
Værelse og sagde: »Hold nu dit Løfte og giv mig din 
yngste Datter.” 

Dronningen gik saa ud og hentede Pigen og Ulven 
sagde til hende: ,Kryb op paa min Ryg, saa bærer jeg 
dig hjem til mit Slot.… Det gjorde Pigen, skønt hun nok 
ikke var rigtig glad ved det, og af Sted løb Ulven. 

Da de var kommet et Stykke ud i Skoven, standsede 
Ulven og lod Pigen stige af og saa satte de sig ned for at 
hvile lidt. ; 

»Kan du tænke dig," spurgte Ulven, »hvad din Fader 
vilde gøre, hvis. han ejede denne Skov?" ,, Min Fader er 
en fattig Mand," svarede Tjenestepigen, »saa han vilde vel 
fælde Træerne og hugge dem til Brænde og sælge det. Og 
saa vilde han faa mange Penge for det, og vi skulde ikke 
længer være fattige og altid have nok at spise." 

Af det Svar kunde Ulven nok forstaa, at Pigen ikke 
var Kongens Datter, og saa maatte hun sætte sig op paa 
hans Ryg igen, og det gik i Galop tilbage til Slottet. Ulven 
gik atter lige ind til Kongen og sagde vredt: 

»Giv mig straks den rigtige Prinsesse. Hvis du prø- 
ver at bedrage mig en Gang til, skal jeg lade Slottet blæse 
sammen over Hovedet paa dig og hele Hoffet." 

Kongen græd og Dronningen græd og hele Hoffet 
græd, men der hjalp ingen Kæremor. Og saa maatte de 
hente Prinsessen og forklare hende for hvilken Pris hun 
havde faaet sine Blomster. Kære Barn," sagde Kongen, 

»du maa følge med Ulven, for det lovede jeg ham, og man 
maa holde sine Løfter.” 

Den lille Prinsesse saa paa den hvide Ulv og syntes 
at den var sød, saa hentede hun sin Violbuket, kyssede sine 
Forældre og fo'r afsted paa Ulvens Ryg. Da de kom ud 
i Skoven, gjorde de holdt og hvilede lidt. Og Ulven sad 
og saa paa den kønne Prinsesse og spurgte hende: »Hvad 
tror du, at din Fader vilde gøre, hvis denne Skov var hans. 

»Fader vilde nok hugge nogle af Træerne, og lave 
den til en smuk Park, hvor vi kunde gaa og lege om Som- 
meren, og more os med de smaa Pager," svarede Prinsessen. 

»Hun er den rigtige,+ sagde Ulven til sig selv, og saa 
lod han hende sætte sig op igen. Og afsted gik det over 
Stok og Sten i en susende Fart til de standsede foran et 
stort og prægtigt Slot med svære Jærnporte. 

»Det er et yndigt Slot«, sagde den lille Prinsesse, idet 
hun traadte ind. »Hvis jeg blot ikke var saa langt borte 
fra Far og Mor!« 

Men Ulven svarede venligt: ,Om et Aar rejser vi til- 
bage og aflægger dem et lille Besøg. Og med disse Ord 
lod han det hvide Skind glide af sig, og Prinsessen saa, at 
han slet ikke var en Ulv, men en skøn Yngling, høj og sta- 
telig, og hun klappede i Hænderne af Glæde og sagde, at 
det havde hun nok tænkt sig. Og Prinsen smilede over 
hele. Ansigtet. 

En Dag, et halvt Aars Tid efter, kom han ind i hendes 
Værelse og sagde: »Min Kæreste, du maa lave dig til, for 
vi skal til Bryllup. Din ældste Søster skal giftes og jeg vil 
bringe dig hjem til din Faders Slot.: Naar Brylluppet er 
forbi, kommer jeg og henter dig igen. Jeg skal fløjte uden- 
for Porten, og naar du høre mig, skal du ikke bryde dig 

om hvad din Fader og Moder siger, men forlade Dansen 
og Gildet og komme til mig. For hvis jeg maa gaa tilbage 
uden dig, finder du mig aldrig mere.” 

Da Prinsessen var færdig til at drage afsted, saa hun, 
at Prinsen havde taget sit hvide Skind paa og atter var ble- 
ven Ulv. Hun satte sig op paa hans Ryg, og han bar hende 
til Forældrenes Slot, hvor han forlod hende og vendte hjem. 
Men om Natten kom han for at hente hende, og da han 
var udenfor Slottets Port, gav han et langt, højt Fløjt. Midt 
i Dansens Glæder hørte Prinsessen Lyden og gik straks ud 
og lod sig bære hjem til Prinsens Slot. 

Atter et halvt Aar efter kom Prinsen ind i hendes 
Værelse forklædt som den hvide Ulv og sagde: »Min Kære- 
ste, du maa forberede dig til din anden Søsters Bryllup. 
Jeg vil føre dig til din Faders Slot i Dag, og vi bliver der 
sammen til i Morgen tidlig.” 

Saa bar han hende til Brylluppet. Om Aftenen, da 
hun gik op paa sit Værelse, fandt hun ham der, og han 
havde lagt sin Forklædning og var atter Prins. Men ingen 
af dem anede, at Prinsessens Moder af Nysgærrighed, havde 
skjult sig i Værelset. Da Prinsen havde kastet sit. hvide 
Skind, greb hun det og listede sig dermed ud af Stuen, 
hvorefter hun gik ned i Køkkenet og brændte det paa Ild- 
stedet. For Dronningen kunde ikke lide, at Prinsen forklædte 
sig. I samme Nu, som Flammerne berørte Skindet, bragede 
et frygteligt Tordenskrald, og indhyllet i en tæt Sky forsvandt 
Prinsen og vendte alene hjem til sit eget Slot. 

Men Prinsessen var helt fortvivlet og- græd og græd 
saa bitterligt hele Natten. Og næste Morgen tidlig før nogen 
var oppe, gik hun ud for at finde sin Prins igen. Hun 
vandrede paa sin lille Fod gennem Marker, Enge og uhyre 

"Skove, og hun kunde hverken finde Vej eller Sti eller 
nogen som kunde lede hende. I fjorten Dage drog hun saa- 
ledes om, levede af vilde Bær og sov under Træernes Kroner, 
og tilsidst naaede hun et lille Hus. Hun aabnede Døren og 
traadte ind, og derinde sad Vinden ganske alene, og hun 
spurgte den: »Har du ikke set den hvide Uly?« 

Vinden rystede paa Hovedet og svarede: »Hele Dagen 
og hele Natten har jeg været ude og blæse hele Verden 
over, og jeg er først lige nu kommen hjem; men jeg har 
ikke set ham.” 

Men Vinden havde ondt af den bedrøvede, lille Prin- 
Sesse-og gav hende et Par Sko, og naar hun tog dem paa, 
kom hun hundrede Mil frem med hvert Skridt Saa gik 
hun da gennem Luften, til hun naaede en Stjærne, og til 
den sagde hun: ,Sig mig, lille Stjærne, har du dog ikke 
set den hvide Ulv?« Stjærnen blinkede venligt til hende for 
at trøste hende, men maatte jo bekende, at skønt den havde 
skinnet hele Natten, havde den ingen. Ulv set. 

Og saa gav den hende et Par Sko og fortalte, at med 
dem paa Fødderne kunde hun tage to hundrede Mile i 
hvert Skridt... Hun tog dem paa og gik videre til hun kom 
til Maanen. Og hun sagde: Kære Maane, har du dog ikke 
set den hvide Ulv?« 

Men Maanen kunde heller ikke hjælpe hende; den 
svarede: »Hele den lange Nat har jeg sejlet over Himlen 
og jeg har set mangt og meget, men din hvide Ulv har 
jeg ikke set. Ogsaa Maanen gav hende et Par Sko, og 
med dem kunde. hun gaa fire Hundrede Mile i et Skridt. 
Og saa gik hun til Solen. »Kære, dejlige Sol, har du ikke 
set den hvide Ulv?« — ,Jo,« svarede Solen, »jeg har 'set 
ham, for jeg ser alt, og .han har valgt sig. en anden Brud, 

for han troede, at du havde svigtet ham og aldrig vilde 
vende tilbage mere. Og nu bereder han sig til at holde 
Bryllup. Men jeg vil hjælpe dig. Her har du et Par Sko, 
og naar du tager dem paa kan du gaa paa Glas og Is og 
op ad de stejleste Skrænter. Og her er en Rok, paa. hvil- 
ken du kan spinde Mos til den fineste Silke. Naar du nu 
gaar vil du komme til et Glas-Bjærg, og med de ny Sko 
paa kan du med Lethed bestige det. Der oppe paa Toppen 
ligger den hvide Ulvs Slot.” 

Prinsessen gav sig næppe Tid til at høre færdig, men 
løb alt hvad hun kunde og naaede snart Glasbjærget, paa 
hvis Top Slottet laa. Men der var der ingen, der kendte 
hende, for hun havde svøbt et stort: Shawl om Hovedet og 
gik som en gammel Kone. Man var travlt optaget af de 
store Forberedelser til Brylluppet, som skulde finde Sted 
den følgende Dag. Saa satte den lille Prinsesse sig ned i 
Borggaarden og gav sig til at spinde Silke af Mos. Som 
hun sad der kom den ny Brud forbi og saa med Forbav- 
selse paa den sjældne Rok og sagde: »Lille Mor, jeg vil 
gerne købe den Rok af dig.” 

Prinsessen - svarede: »Jeg vil give dig den paa den 
Betingelse, at jeg maa sove udenfor Prinsens Dør i Nat.” 

Bruden: undrede sig over den gamles Forlangende, 
men svarede dog, at det maatte hun gerne, og saa gik hun 
glad med sit Køb. ; SEE 

Men om Aftenen lagde Prinsessen. sig, stadig forklædt, 
udenfor den hvide Ulvs Dør. Og da hver Sjæl i hele 
Slottet sov, begyndte hun at fortælle en Historie for Prinsen. 
Hun fortalte, hvorledes hun var en af tre Søstre, og at hun 
var den yngste og at hendes Fader havde skænket hende 
til en hvid Ulv. Og hun fortalte, hvordan hendes Ulv havde 

bragt hende til den ældste Søsters Bryllup og senere til den 
næstældstes, og hvorledes hendes Moder havde brændt det 
hvide Skind. Og endelig fortalte hun om sine Vandringer 
og om sin Sorg, om hvorledes hun var gaaet til Vinden, 
til Stjærnen, til Maanen og Solen for at finde sin Elskede. 

Men da den hvide Ulv havde hørt hele hendes For- 
tælling, saa vidste han, at det var hans Kæreste som havde 
trodset alle Hindringer og Farer og tilsidst havde fundet ham. 

Men han sagde ingen Ting, for han ventede til den 
næste Dag, da mange Gæster — Konger og Prinser fra 
fjerne Lande — kom til Brylluppet. Saa, da alle vare for- 
samlede i Riddersalen, talte han til dem og sagde: »Lyt til 
mit Ord, I Konger og Prinser, for jeg har noget at sige 
Jer. Jeg havde tabt Nøglen til min Skatkiste og lod mig 
lave en ny; men jeg har siden fundet den gamle. Hvilken 
af de to Nøgler er nu den bedste?” 

Da svarede alle Gæsterne som med en Mund: » Den 
gamle Nøgle er visselig bedre end en ny." 

»Naa," sagde Prinsen, »hvis det er Tilfældet, saa er 
ogsaa min første Brud den bedste.” . Og han tog Prinsessen 
i Favn og sagde til Forsamlingen: Dette er min rette Brud." 
Og han førte hende op til Tronen og satte hende ved sin 
Side. Og ved hans Side levede hun lykkelig og elsket i 
mange, mange Aar. 


me ES NEVADA LT. PRESTON SOE 


Bjørnefaderen. 


| en By levede der en Guldsmed og en Tømmer- 
mand, som stod i et saa inderligt Venskabsforhold til hin- 
anden, at enhver, der saa dem, antog dem for Brødre. En 
Gang foretog disse to Mænd en Rejse sammen og kom til 
en anden By, men ved Ankomsten hertil var de svært i 
Forlegenhed for Penge. De henvendte da deres Opmærk- 
somhed paa Byens Afgudstempel, som de vidste indeholdt 
mange Gudebilleder af Guld, og de besluttede at forklæde 
sig som Brahmaner og forrette Gudstjeneste i Templet i 
Forventning om, at der skulde tilbyde sig en Lejlighed til 
at stjæle nogle af Gudebillederne. 

De gik altsaa ind i Templet begyndte at holde An- 
dagtsøvelser, og de gjorde det paa en saa fortræffelig Maade, 
at de andre Brahmaner skammede sig overfor dem, og hver 
Dag forlod en eller to af dem Templet; og naar man spurgte 
dem om Grunden dertil, svarede de, at de skammede sig, 
fordi de ikke kunde udføre deres Andagtsøvelser saaledes 

som hine to. Efter nogle Dages Forløb var alle Brahmanerne 
borte, og der var ikke andre tilbage end Guldsmeden og 
Tømmermanden, og en Nat tog de saa alle Gudebillederne 
og stak af med dem til deres egen By. 

Da de kom i Nærheden af deres By, nedgravede de 
Billederne under et Træ og gik saa hvert til sit Hjem. Men 
en Nat gik Guldsmeden. hen og gravede alle Billederne op 
og tog dem med sig hjem, og om Morgenen udskældte 
han Tømmermanden og sagde: 

»Din Tyveknægt! Har du glemt vort gamle Venskab, 
siden du har stjaalet min Del af Byttet? I Løbet af faa 
Dage har du naturligvis forødt det hele.” 

Tømmermanden tænkte ved sig selv: »Naa saaledes! 
Ja, jeg havde jo nok en lille Mistanke til hans Færd, men 
han behøver dog for Guds Skyld ikke at anklage mig derfor." 

Han var imidlertid en fornuftig Mand, og da han saas 
at det ikke kunde nytte at stride med den anden, tav han 
stille. Men nogen Tid efter lavede han af et Stykke Træ 
en Figur, der lignede Guldsmeden, og iførte den noget af 
Guldsmedens Tøj. Dernæst fik han et eller andet Sted fat 
i to Bjørneunger, dem bragte han. hjem. til sig, og deres 
Føde skjulte han rundt omkring i Folderne af Figurens Tøj 
og i dens Ærmer, saa at de maatte opsøge deres Mad der, 
hver Gang de blev sultne. Da Bjørneungerne nu havde 
fattet stor Hengivenhed for Figuren, gjorde Tømmermanden 
et Gilde for Guldsmeden og hans Hustru og Kvinderne i 
Nabolaget.  Guldsmedens Kone indfandt sig med sine to 
Sønner hos Tømmermanden; denne skjulte Drengene og 
bragte i deres Sted de to Bjørneunger ind, idet han be- 
gyndte at larme og raabe, at de to Drenge var blevne for- 

vandlede til Bjørneunger. Guldsmeden, der hørte dette 
Spektakel, løb til og sagde: 

»Hvad er det for noget Vrøvl? Aldrig er noget Men- 
neske blevet forvandlet til en Bjørn.” : 

Tilsidst blev Sagen forebragt Guvernøren, der fungerede 
som Dommer dér. 

»Hvorledes hænger den Sag sammen?« spurgte Dom- 
meren. 

»Guldsmedens Sønner løb og legede,« svarede Tøm- 
mermanden, »0g paa en Gang faldt de til Jorden og blev 
forvandlede til Bjørneunger." 

»Hvorledes kan jeg fæste Lid til den Historie?« spurgte 
Dommeren igen. 

Dertil svarede Tømmermanden: »Jeg har læst i en 
Bog, at et helt Folk blev forvandlet, saaledes at deres Ud- 
seende forandrede sig, medens deres Forstand blev uforandret. 
Hvis altsaa disse Bjørneunger er i Stand til at genkende 
deres Venner, vil dermed Sandheden af mit Udsagn være 
bevist. Jeg vil nu føre Ungerne her ind i Gaarden, og hvis 
de da blandt alle disse Folk genkender Guldsmeden, maa 
de være hans Børn." 

Dommeren bifaldt Tømmermandens Ord, og Bjørne- 
ungerne blev bragt tilveje; og da de midt i Forsamlingen 
saa Guldsmeden, der akkurat lignede Træfiguren, ilede de 
hen til ham og gned deres Hoveder mod hans Ben og be- 
gyndte at lege og springe omkring ham. 

Da Dommeren saa dette, sagde han til Guldsmeden: 

Det er jo tydeligt, at det er dine Børn, tag dem med 
dig hjem; det er urigtigt og ondskabsfuldt af dig at trættes 
med Tømmermanden derom."« 

Guldsmeden blev forvirret, han kastede sig for Tøm- 
mermandens Fødder, kom med Undskyldninger og sagde: 

»Hvis du har fundet paa den List for at faa din Del 
af Guldet tilbage, saa tag blot dit Guld og giv mig mine 
Børn igen." 

»Du har handlet troløst,” svarede Tømmermanden, »og 
Troløshed er en svær Last; men hvis du gør din Fejl god 
igen, var det jo ikke usandsynligt, at dine Børn fik deres 
oprindelige Udseende igen." 

Guldsmeden gav Tømmermanden det Guld, der var 
Tale om, og Tømmermanden gav Guldsmeden hans Børn 
tilbage. 


Juveleren og hans to Sønner. 


BD; var i gamle Dage en Juveler, der var meget 
ferm og dygtig i sit Haandværk. En fremmed Konge, der 
havde hørt Tale om hans Dygtighed, lod ham en Gang 
kalde til sig, for at han kunde undersøge hans Ædelstene 
og skille de ringere fra dem, der var værdige til at gemmes 
i Skattekamret. Inden Juveleren drog af Sted, sagde han til 
sin Kone: 

»Hvis du efter min Bortrejse føder en Søn, saa skal 
du kalde ham Ruzbeh (9: lykkelig Dreng), men hvis det 
bliver en Datter, saa giv hende selv, hvad Navn du vil.” 

Saa rejste Juveleren. Men nogen Tid efter fik hans 
Hustru to Sønner; den ene gav hun, som det var hende 
befalet, Navnet Ruzbeh, og den anden kaldte hun Behruz. 

Juveleren blev et Aar hos Kongen, og hans Kone skrev 
jævnlig Breve til ham og underrettede ham om, hvorledes 
det gik Børnene. Som Tiden nu gik, voksede hans Længsel 
efter at se dem, og da Aaret var forløbet, bad han Kongen 

om Rejsetilladelse. Kongen vilde imidlertid ikke af med 
ham, men raadede ham til ved et paalideligt Bud at lade 
sin Kone og sine Børn hente til sig. Men det vilde Juve- 
leren ikke, thi han længtes efter selv at komme tilbage til 
sit Hjem. Han ventede saa taalmodigt atter et Aar, men 
Kongen vilde endnu ikke lade ham rejse, og saaledes maatte 
han blive der i seks Aar til, medens hans Børn fik en om- 
hyggelig Opdragelse og lærte at læse og skrive. 

Da hans Længsel efter Børnene tilsidst blev helt uud- 
holdelig, og Kongen stadig ikke vilde give Slip paa ham, 
maatte han endelig følge Kongens Raad og sende Bud efter 
Kone og Børn. De begav sig straks paa Vej, og da de 
var kommet i Nærheden af den By, hvor Juveleren opholdt 
sig, forlod de to Drenge et Øjeblik deres Moder for at lege 
ved Bredden af en stor Flod. 

Juveleren gik imidlertid ud af Byen for at gaa sine 
kære i Møde, men da han kom til Floden, var det netop 
Aftensbønnens Tid; han lagde derfor sin Pengepung fra sig 
paa Strandbredden, toede sine Hænder og sit Ansigt og 
fremsagde Bønnen. Derefter gik han videre, men glemte 
sin Pung, og da han noget efter kom i Tanke om den og 
vendte tilbage for at:tage den op, kunde han ikke finde 
den. Nu gik der netop to Drenge og legede ved Floden; 
det var hans egne Sønner, men han kendte dem naturligvis 
ikke, da han aldrig havde set dem. 

nHar I ikke fundet en Pung med Guld her paa dette 
Sted?" spurgte han dem. 

Nej, det havde de. da ikke. Men .det vilde Juveleren 
ikke lade sig nøje med; han sagde, at da der ikke havde 
været andre ved Flodbredden, maatte» de have stjaalet 
Pungen. 

»Giv mig den tilbage, saa skal I blive fri for Straf, « 
tilføjede han. 

Men da de stadig nægtede at have set Pungen, blev 
han saa rasende, at han kastede dem begge ud i Vandet. 

Kort efter kom Moderen, og der blev Fryd og Gam- 
men, da Ægtefolkene gensaa hinanden. Men Glæden blev 
snart forvandlet til Sorg og Jammer, da han spurgte efter 
Børnene, og hun svarede, at de var gaaede hen at lege ved 
Flodens Bred. Saa forstod Juveleren, at han havde druknet 
sine egne Børn, og han rev sig i Skægget, slog sig for 
Brystet og sønderrev sin Klædning af Fortvivlelse, og da 
Konen fik at vide, hvad der var sket, gav hun ligeledes sin 
Sorg Luft paa den mest hjærteskærende Maade. De beslut- 
tede ikke at vende tilbage til Hoffet, men drage hemmelig 
bort til en anden By, hvor ingen kendte dem, og hvor de 
kunde leve ene med deres Smerte. 

Imidlertid var Børnene af Bølgerne bleven drevet hver 
til sin Side, For nu først at følge Behruz' Skæbne, saa var 
han blevet kastet op paa Stranden i et fremmed Land,. just 
som Kongen paa Jagten kom der forbi; og da Kongen saa 
den smukke og velskabte Dreng, red han hen til ham og 
spurgte ham, hvem han var, og hvorledes han var kommet 
der. Behruz nævnede sit Navn og fortalte sin Historie. 
Kongen følte Medlidenhed med ham og tog ham med sig 
hjem til sit Slot; og efterhaanden voksede hans Interesse for 
Drengen saa stærkt, at han endelig tog ham i Barns Sted, 
da han selv ingen Børn havde, og gjorde ham til Tronfølger. 

Ruzbeh fik derimod en ganske anden Lod. Han: blev 
skyllet op i en anden Egn, og her blev han fundet af en 
Skare Landevejsrøvere, der bragte ham ind til deres nær- 
meste By for at sælge ham som Slave. Men det gaar ofte 

underligt til i Verden, og saaledes skete det da, at Juveleren 
netop paa samme Tid kom til denne By og saa sin Søn 
udstillet paa Torvet til Salg. Han kendte ham ganske vist 
ikke igen, men Blodets Røst talte dog i hans Indre, han 
følte Medlidenhed med Drengen og købte ham. Da han 
nu kom hjem med ham og viste ham til sin Kone, saa ud- 
stødte hun et højt Skrig af Glæde, kastede sig om Halsen 
paa Drengen og sagde: 

»Ser du ikke, at det er din egen Søn, du har købt?« 

Det kan nok være, at Juveleren blev glad; han omfav- 
nede og kyssede sit Barn og takkede Gud for hans Naade. 
Derpaa sagde han: 

»Da vi nu har fundet det ene af vore Børn igen, saa 
vil vi vende tilbage til den Konge, vi forlod saa. hoved- 
kulds, og atter træde i hans Tjeneste." 

Det gjorde de, og Kongen tog vel imod dem, gav 
Juveleren en Æresdragt og forhøjede hans Løn. Juveleren 
lærte nu Ruzbeh sin Haandtering, og da den unge Mand 
snart blev dygtig i Faget, gav Faderen ham en Sum Penge 
og lod ham rejse til fremmede Lande paa Forretningens 
Vegne. Paa Rejsen kom han just til det Land, hvor hans 
Broder Behruz boede og regerede, thi han var kort før 
blevet .Konge ved sin Plejefaders Død. De to Brødre kendte 
ikke hinanden, fordi der var hengaaet flere Aar, siden de 
skiltes, men Ruzbeh tjente gode Penge ved Behruz' Hof, og 
denne fattede Godhed for ham og bad ham træde i Tjeneste 
hos sig. . Det var Ruzbeh meget villig til, men han vilde 
ogsaa gærne have sine Forældre hos sig og skrev derfor til 
dem om at komme. 

Men netop paa denne Tid brød der Fjender ind i 
Kong Behruz' Land, saa at han maatte sende alle sine Sol- 

Længe, længe siden. B 

dater og Officerer, og oven, i Købet sin egen Livgarde af 
Sted imod dem. Saa en Aften kaldte han Ruzbeh til sig 
og underholdt sig lenge med ham, men han faldt tilsidst i 
Søvn, og Ruzbeh tænkte nu, at da Livvagten var borte, var 
det hans Pligt at vaage over Kongen. Han drog derfor sit 
Sværd og stillede sig paa Vagt ved Behruz' Leje. Samme 
Nat vendte imidlertid en Del af Livvagten tilbage, og da de 
fandt Kongen sovende og Ruzbeh staaende med draget 
Sværd ved hans Leje, troede de, at han vilde myrde Kon- 
gen. De udstødte et højt Raab, kastede sig over ham og 
bandt ham. Ved denne Støj vaagnede Kong Behruz og 
spurgte, hvad der gik for sig, og da man havde fortalt ham 
det, vendte han sig harmfuld til Ruzbeh og sagde: 

»Utaknemlige! hvad ondt har jeg gjort dig, siden du 
vilde gengælde det paa den Maade?" 

»O Konge," svarede Ruzbeh, »i Nat var din Livvagt 
borte, og jeg stillede mig derfor paa Vagt; hele Natten har 
jeg staaet paa et Ben og vaaget over dig. Tro ikke mine 
Misunderes Tale, men vis dig naadig og retfærdig mod mig." 

Kongen befalede at kaste ham i Fængsel, og derefter 
drog han selv med Hæren mod Fjenderne og slog dem 
fuldstændig. Men den Dag, da han vendte tilbage med 
Sejr til sin Hovedstad, indtraf Juveleren og hans Kone og 
fik til deres Skræk at vide, hvorledes det var gaaet deres 
Søn Ruzbeh. Hurtig skrev Juveleren et Bønskrift og over- 
rakte det til Kongen. 

»Retfærdige Fyrste," sagde han, »vi er fremmede og 
ulykkelige, men vi henvender os med Fortrøstning til: dig, 

. fordi vi har hørt dit Ry for Mildhed og Barmhjærtighed. 
Vi havde to Børn, den ene hed Ruzbeh og den anden 
Behruz. Ved et ulykkeligt Tilfælde blev de begge os 

berøvede, og vi sørgede meget over dem, men Gud var 
os naadig og gav os Ruzbeh tilbage; vor anden Søn har 
vi ikke hørt noget om. Da vi nu. ankom hertil, hørte vi, 
at du havde ladet Ruzbeh kaste i Fængsel. O Konge, selv 
om han har begaaet en Fejl, saa hav Medlidenhed med vor 
Ulykke og giv os ham tilbage, da vil Gud ogsaa gøre vel 
mod dig.” 

Da Kong Behruz hørte disse Ord, saa udgød han 
Taarer, steg ned ad Tronen og kyssede sin Fader og Moder, 
idet han sagde: 

»Her ser I Eders Behruz for Eder, og han, der sidder 
i Fængslet, er altsaa min egen Broder." 

Straks lod han Ruzbeh hente frem: af Fængslet, og 
han beholdt dem alle tre ved sit Hof og levede sammen 
med dem i Herlighed og Glæde. 


5 


Muhamed med Troldfingeren. 


D« var en Gang en Mand og en Kone, som boede 
i en By, som laa dybt i Tyrkiets Indre. Da de havde været 
gift i nogle Aar fik de en Søn, som' de kaldte op efter 
Profeten og gav Navnet Muhamed. Den .lille Purk var 
snart kendt over hele Byen som Muhamed med Trold- 
fingeren", fordi han, saasnart. han strakte sin lille Finger 
ud, var i Stand til at se alt, hvad der vilde ske i de første 
to Dage. 

Nu havde den lille Muhamed en Onkel, som paa 
denne Tid brød op fra den By, hvor han levede ugift, for 
at besøge sine eneste Slægtninge, Søsteren, hendes Mand og 
deres lille Søn. En Dag strakte Muhamed sin lille Finger 
ud og sagde til Moderen: 

»Min Onkel kommer!" 

"»Hvor er han?« spurgte hun. 

»Han vil være her om to Dage." To Dage efter kom 
da ogsaa Onklen, som Drengen havde forudsagt, til Byens 
Porte. Men da han havde brugt alle sine Penge paa den 
lange Rejse og ikke vidste, hvor Søsteren boede, gik han 
modfalden om i Byens Gader. 

»Her kommer Onkel!" udbrød Drengen glad. 

»Hvor,” spurgte Moderen. i . 

»Han er i vor Gade, men kan ikke finde Huset." 

Saa gik Moderen ud og hentede ham ind og bød 
ham velkommen. »Min lille Dreng fortalte mig, at du vilde 

komme," sagde hun, »han vidste det allerede,"da du var to 
Dagsrejser borte.… Og hun forklarede ham, hvilken mærke- 
lig Evne Muhamed besad. 

Derimod fortalte hun ikke Broderen, at hendes Mand 
var en hæslig Trold, der kunde forvandle sig til en Slange, 
en Hund eller et Uhyre, naar det lystede ham. Han var 
en meget rig Mand, og ejede store Hjorde af Kameler, Geder, 
Faar, Kvæg og Heste; men hans onde Hjærte og hans Gær- 
righed havde efterhaanden forgiftet hans Kones oprindelig 
gode Natur. : 

Den næste Morgen sagde Søsteren: ,,Kære Broder, gaa 
ud og vogt Faarene, og naar du er tørstig, saa drik deres 
Mælk!« 

»Det skal jeg," svarede han, og dermed gik han. 

Da hendes Mand kom hjem, sagde hun til ham: , Min 
Broder er her for at bo hos os, men han er fattig og vil 
blive misundelig paa dig for din Rigdoms Skyld. Derfor 
er det bedst, du dræber ham, før han finder paa et Forræ- 
deri imod dig.” ; 

»Det har du Ret i,« svarede Manden villigt, ,i Morgen 
vil jeg forvandle mig til en Slange og skjule mig i denne 
Tønde Dadler. Naar han saa kommer for at tage af Frug- 
terne, vil jeg stikke ham i Haanden.« 

Saasnart Solen var oppe næste Dag, raabte hun til 
Broderen: »Gaa ud og vogt Gederne.” 

n»Ja, med Fornøjelse," svarede han. Men den lille Mu- 
hamed kom løbende og sagde: , Onkel jeg vil gærne gaa 
med dig!” 

Og saa gik de sammen. -Saasnart de var kommen et 
Stykke bort fra Huset, sagde Drengen: ,,Kære Onkel, min 

Fader vil dræbe dig. Han har omskabt sig til en Slange, 
og har skjult sig i Dadel-Tønden." 

»Hvad i al Verden skal jeg dog gøre?" spurgte 
Onklen. 

»Det skal jeg sige dig. Naar vi har drevet Gederne 
hjem i Stalden, og Moder siger til dig: »Du maa vist være 
sulten, tag dig nogle Dadler i Tønden," saa skal du blot sige 
til mig: »Aa Muhamed, jeg er ikke rigtig rask, vil du ikke 
hente dem til mig"." i 

Da de var kommen hjem, sagde Konen ganske rigtig: 
,Kære Broder, du maa da være sulten, tag dig nogle Dad- 
ler i Tønden.« Men han svarede: »Jeg er saa træt og util- 
pas, Muhamed, vil du ikke hente dem til mig." 

»Naturligvis, vil jeg det,” svarede Drengen og løb 
straks hen til Tønden. 

»Nej, nej, nej,” — skreg Konen til ham, — »lad din 
Onkel hente dem selv!" 

Men Drengen var allerede henne ved Tønden og stak 
sin Haand ned i Dadlerne. Men da han i Stedet for Frug- 
ter fik fat i noget koldt og slimet, hviskede han: »Stik ikke, 
det er din Søn!, 

Saa tog han en Portion Dadler og. bragte dem til 
Onklen. 

»Her har du dem, kære Onkel; spis nu saa mange du 
kan.« Da dette Anslag saaledes var mislykket, fandt den 
onde Mand næste Dag paa et nyt. 

Ved Daggry sagde Konen til sin Broder: »Staa nu op 
og driv Gederne ud paa Engen." 

»Det skal jeg," svarede han. 

Jeg gaar med," sagde Drengen og fik travlt med at 
komme i Klæderne. Men Moderen vilde holde ham tilbage 

og sagde: »Barnet maa ikke gaa ud i denne Kulde, han 
bliver bare syg af det.” 

»Det blivér jeg ikke," svarede den lille Muhamed, »lad 
bare mig gaa med. Jeg vil med, forstaar du.” Og saa 
gik han. Da de var kommet ud paa Marken, sagde han 
til Onklen: Kære Onkel, i Nat vil Fader dræbe dig! Han 
vil omskabe sig til en Slange og skjule sig i Høet. Og 
saa snart vi kommer hjem, vil Moder sende dig ud og hente 
Hø til Gederne, og saa vil Fader stikke dig ihjæl.« 

»Men hvad i al Verden skal jeg da gøre?" spurgte 
Onklen. ; 

»Du skal ikke være bange, jeg vil selv dræbe Fader 
i Stedet!« r 

Da. de om Aftenen havde drevet Gederne hjem, sagde 
Moderen: »Skynd dig nu, kære Broder at hente Hø til Dy- 
rene." 

»Lad heller mig gaa," bad Drengen. 

Nej, duer ikke stor nok, lad blot din Onkel besørge det.” 

»Saa gaar vi begge to," svarede Knægten, »kom Onkel!" 

Men da de var komne ud i Stalden, tændte Drengen 
et Lys og satte Ild paa Høet, saa det brændte alt sammen 
og Slangen med. 

Da Moderen hørte dette, brast hun i Graad. ,0 du 
ulyksalige Dreng, hvad her du gjort. Din Fader var skjult 
i Straaet, og nu har du dræbt ham." 

»Hvordan kunde jeg vide, at min Fader laa skjult i 
Høet i Stedet for i sin Seng?« spurgte Drengen. Men Mo- 
deren græd kun endnu mere og sagde: »Nu har du ingen 
Fader mere, og jeg ingen Mand; det er en stor Ulykke!" 

»Ja, saadan gaar det, naar man gifter sig med en 
Trold, i Stedet for et Menneske,« svarede Muhamed. 

Da Solen stod op næste Morgen, sagde Konen: Gaa 
saa og driv Gederne ud igen." 

Drengen gik atter med, og da de.var kommen ud paa 
Engen, sagde han: »Kære Onkel, i Nat vil Moder dræbe os . 
begge to med Gift, som hun laver af Slangens Aske og 
blander i vor Mad." 

»Hvad skal vi da gribe til?« spurgte Onklen. 

»Jeg vil dræbe hende, kære Onkel. Jeg vil hellere 
ingen Forældre have end have dem saa onde, som mine er.” 

Da de kom hjem om Aftenen, saa de Konen tillave 
Maden, og i al Hemmelighed strø Giften paa den ene Side 
af Grødfadet. Selv vilde hun saa spise af den anden 
Halvdel. 

Da de sad ved Bordet, men før de var begyndt at 
spise, sagde Drengen: »Jeg er saa tørstig, Moder, vil du 
ikke give mig noget Mælk." 

»Det skal du faa," svarede hun; »men begynd blot at 
spise.” Saa rejste hun sig og hentede Mælken, og da hun 
kom tilbage, spiste de to allerede af alle Livsens Kræfter. 

»Skal du ikke ogsaa spise?" spurgte Drengen. Og hun 
tog sig derfor en Skefuld. Men i samme Øjeblik sank hun 
sammen og var død. 

»Nu har: hun faaet, hvad hun tiltænkte os," sagde Mu- 
hamed, »for jeg drejede Fadet. Men nu vil jeg bede for 
hendes Sjæl.« De bad da begge to, og senere levede de 
sammen som gode Venner. 

De fandt store Skatte ophobede i Husets Kælder; dem 
fordelte de blandt de fattige. 

Men selv drog de ud i Verden og oplevede mangt og 
meget, og overalt hvor 'de kom hen afvendte Muhamed, ved 
sin vidunderlige, forudseende Evne alle Farer. Han blev 

snart vidt og bredt berømt, og da han var voksen, ægtede 
han — saavidt man ved — en Prinsesse, der var saare dej- 
lig. Og han blev Konge og styrede Land og Rige med 
Fasthed og vidunderlig Kløgt, og han slog sine Fjender og 
blev elsket af alt Folket. 

Den døde Moder. 


De var en Gang en Enkemand med tre smaa Børn. 
Han giftede sig igen, men hans ny Kone var ukærlig mod 
Børnene. Hun skændte og smældte og slog dem naar de 
gjorde Støj, eller forsøgte at glemme deres Sorg ved at 
lege sammen. Og Mad fik de ikke meget af. 

De havde kun et mørkt, koldt, lille Værelse med en 
Straaseng til at sove i, og hvis de blev bange for Mørket 
og Uhyggen og begyndte at græde, saa kom der ingen for 
at se, hvad der var i Vejen og trøste dem. De stakkels 
Børn græd sig i Søvn Aften efter Aften. 

Men Lyden af deres Graad naaede deres egen, kære 
Moder dybt nede i den kolde Jord. Og hun steg op af 
Graven og gik til dem i det,lille, mørke Værelse; og hun 
sad hos dem, klappede deres Kinder, og kyssede dem, og 
vuggede dem i sine Arme og sang dem i Søvn. Og medens 
de sov, sad hun ved deres fattige Straaseng, saa paa deres 

smaa magre Ansigter og græd bitterligt til Hanen galede. 
Saa gik hun tilbage til sin Grav, stille som hun var kommen. 

Men hver Gang den døde Moder kom og gik igen- 
nem Gaarden, udstødte Vagthunden et melankolsk Hyl, for 
hun havde været god ved den, og den genkendte hende. 
Manden og hans ny Kone blev forstyrrede i deres. første 
Søvn af Hundens Hylen, og Manden gik ud for at slaa den, 
fordi den holdt dem vaagne. Men senere hørte de Sangen 
fra Børnenes Værelse, og den ny Kone troede, at det var 
Børnene som morede sig, og vilde gaa ud og banke dem, 
men Manden genkendte den dødes Stemme, og bleg og 
skælvende holdt han Konen tilbage. 

»Nej, nej; gaa ikke derind,” sagde han, »lad os se 
gennem et Hul i Væggen først.” 

Det gjorde de, og de saa at det lille mørke Kammer 
var fyldt af et sælsømt, blegt Lys, og der sad den døde 
Moder og vuggede sine Børn i Armene, og sang dem 
i .Søvn. 

Manden og Konen bleve grebne af .en frygtelig Rædsel, 
og de skyndte sig til Sengs, men kunde ikke sove. . De 
maatte lytte efter Sangen lige til Dagen gryede. Først naar 
den svage Sang førstummede og al.Dagens Støj bsgyndte, 
fik de Ro. 

Dette gentog sig Nat efter Nat, til Konen tilsidst sagde: 
»Jeg tør ikke blive længer i dette frygtelige Hus. En Nat 
kommer vel den frygtelige, døde Moder fra Børnene ned 
til os. Mit Blod bliver til Is ved at tænke paa, hvad hun 
vel da vil gøre." 

Saa sagde Manden: »Lad os gaa til Præsten og spørge 
ham til Raads. Han maa vel have Magt til at holde de 
døde tilbage i deres Grave." 

»Det vil koste os mange Penge," sagde Konen, »for 
han vil ikke hjælpe os for intet.” 

»Jeg vilde hellere give ham alt, hvad jeg ejede," sva- 
rede Manden, »end leve længere i denne Frygt og Elen- 
dighed." 

Saa tog de en stor Pose Sølv og gik sammen til Præ- 
steri, og fortalte ham om deres forstyrrede Nætter.: Men den 
gamle Præst udspurgte dem indtrængende til de tilstod al 
deres egen Ukærlighed mod de stakkels Børn, og fortalte 
hvorledes den døde Moder med usigelig Ømhed og Sorg 
plejede og trøstede de smaa forladte Stakler. 

Da rynkede den. gamle Præst sine Bryn i Vrede og 
gik haardt i Rette med dem. ,,Anvend de Penge I har 
bragt mig paa de hjælpeløse smaa," sagde han, »saa vil det 
stakkels, fortvivlede Moderhjærte faa Fred i Graven. Og 
vogt Jer vel for atter at vække hende ved Jeres Grusomhed 
og Forsømmelse imod Børnene, for frygtelig er de dødes 
Vrede, og de levende kan ikke undgaa deres Straf." 

Fra den Stund blev Børnene plejede med venlig Omhu, 
og Graven var for bestandig lukket over den trofaste Moder. 


Urashima Taro. 


Japanesisk Eventyr. 


Fo mange, mange Aar siden levede der i Provinsen 
Tango ved Japans Kyst i den lille Fiskerby Mizu-no-ye en 
ung Fisker ved Navn Urashima Taro. Faderen havde været 
Fisker før ham, og Sønnen havde i dobbelt Maal arvet 
Faderens Dygtighed, thi Urashima var langt den dygtigste 
Fiskerknøs i den Del af Landet og kunde fange mere i et 
Døgn, end hans Kammerater kunde i en hel Uge. 

Men i den lille Fiskerby var han mere bekendt for 
sit gode Hjærte end for sin Dygtighed som Fisker.” I hele 
sin Levetid kavde han aldrig gjort nogen Fortræd, hverken 
store eller smaa, og då han var Dreng, lo hans Kammerater 
altid ad. ham, fordi han ikke vilde hjælpe dem med at pine 
Dyrene, :men derimod søgte at værne dem mod andre Dren- 
ges grusomme Lege. . 

En mild Sommeraften var han paa Vej hjem efter 
Dagens Flskeri, da-han mødte en Flok Børn. De raabte 

og skreg alle saa højt, de kunde, og lod til at være meget 
henrykte over noget. Da han gik nærmere, saa han, at de 
var ved at pine en Skildpadde. En Dreng halede den i 
een Retning, en anden Dreng i" modsat Retning, medens 
en tredie slog den med en Stok, og- en fjerde slog Sten 
mod dens Skal. 

Urashima følte Medynk med den stakkels Skildpadde 
og besluttede at frelse den. Han sagde til Drengene: 

nHør, Drenge, I mishandler den stakkels Skildpadde 
saaledes, at den snart vil dø.” : 

Drengene, der alle var i den Alder, hvor mange Børn 
synes at finde Fornøjelse i at være grusomme mod Dyr, 
tog intet 'Hensyn til Urashimas milde Bebrejdelse, men ved- 
blev at behandle den ligesom før. En af de ældste Drenge 
svarede: 

»Hvem bryder sig om, om den lever eller dør. Vi 
gør det ikke. Bliv bare ved, Drenge!« 

Nu begyndte de at mishandle den stakkels Skildpadde 
endnu grusommere end før. Urashima ventede et Øjeblik 
og overvejede, hvad han helst skulde sige til Drengene. 
Han besluttede at prøve paa at faa dem til at overlade ham 
Skildpadden. - Derfor sagde han smilende: 

»Jeg er vis paa, I i Virkeligheden er rare, gode Drenge. 
Vil I ikke overlade mig Skildpadden? Jeg vilde saa gerne 
have den.” 

»Nej, vi vil ikke give dig Skildpadden," sagde en af 
Drengene. »Hvorfor skulde vi det? Vi har selv fanget-den.” 

»Det er ganske rigtigt,« sagde Urashima; »men jeg 
forlanger den heller ikke for ingenting. Jeg vil give Jer 
Penge for den. Synes I ikke om det, Drenge?« Han viste 
dem Pengene, der var trukket paa en Snor gennem et Hul 

i Midten af hver Mønt. »,For disse Penge kan I købe alt, 
hvad I lyster. I kan faa meget mere for dem end for den 
sølle Skildpadde. Vær nu rare Drenge og gør, hvad jeg 
siger.” 

Drengene var slet ikke onde, de var kun kaade, og 
Urashima vandt dem ved sine venlige Ord og sit blide 
Smil. Lidt efter lidt sluttede de Kreds om ham, og An- 
føreren for den lille Skare holdt Skildpadden frem imod 
ham, idet han sagde: 

»Nuvel, vi vil give dig Skildpadden, hvis du vil give 
os Pengene!« 

Urashima tog Skildpadden og rakte Pengene til Dren- 
gene, der glade løb deres Vej. 

Saa klappede Urashima Skildpaddens Ryg og sagde: 

»Aa, stakkels Dyr! Stakkels Dyr! Nu er du frelst! 
Man siger, at Storken lever i tusinde Aar, men Skildpadden 
i ti tusinde. Du har en længere Levetid end noget andet 
Dyr i Verden, og nylig var ælu i Fare for at faa dette kost- 
bare Liv forkortet af de grusomme Drenge; men heldigvis 
kom jeg forbi og frelste dig. Nu skal jeg straks bringe 
dig tilbage til dit kære Hjem, Havet. Lad dig ikke fange 
mere, thi næste Gang kommer der maaske ingen og frel- 
ser dig.” i 

Alt medens den gode Fiskerknøs talte saaledes, van- 
drede han videre til Kysten og ud paa Klipperne. Saa satte 
han Dyret ud i Vandet, saa paa, at det førsvandt, og vendte 
derpaa hjem, thi han var træt af sit Dagværk. 

Den næste Morgen tog Urashima som sædvanlig ud i 
sin Baad. Vejret var smukt, og baade Hav og Himmel 
blaa og blide i Sommermorgenens lette Taage. Urashima 
gik ud i sin Baad og stødte fra Land. Han kom snart forud 

for de andre Fiskerbaade og tabte dem omsider helt af 
Syne. Han følte sig usædvanlig lykkelig denne Morgen, 
han vidste ikke hvorfor, og han kunde ikke lade være med 
at ønske, at han ligesom Skildpadden, han løskøbte den 
foregaaende Dag,- havde tusind Aar at leve i. 

Han blev pludselig vækket af sine Drømmerier ved at 
høre sit Navn nævne: 

»Urashima! Urashima!« 

Klart som Klokkeklang og mildt som Sommervinden 
lød Navnet hen over Havet. 

Han rejste sig op og saa i alle Retninger, idet han 
tænkte, at en af de andre Baade havde indhentet ham; men 
hvor meget han end stirrede ud over den umaadelige Hav- 
flade, kunde han dog ikke øjne nogen Baad, saa at Røsten 
altsaa ikke kunde være kommen fra et menneskeligt Væsen. 

Medens han stod og forundrede sig” over, hvem .eller 
hvad der kunde have kaldt saa tydeligt paa ham, saa han 
pludselig, at en Skildpadde stille og ubemærket var kommen 
hen til Siden af Baaden. Urashima saa med Forbavselse, 
at det var netop den Skildpadde, han havde frelst Dagen i 
Forvejen. 

»Goddag, Skildpadde," sagde Urashima, »var det dig, 
som kaldte paa mig for lidt siden?« 

Skildpadden nikkede flere Gange med Hovedet og sagde: 

»Ja, det var mig: I Gaar blev mit Liv frelst i din 
hæderværdige Skygge, og jeg er nu kommen for at sige dig, 
hvor: taknemmelig jeg føler mig for din Godhed mod mig." 

»Nej virkelig," sagde Urashima. ,Det er meget høf- 
ligt af dig. Kom op i min Baad til mig. Jeg vilde gerne 
byde dig en Pibe; men da du er en Skildpadde, ryger du 
sikkert ikke," og Fiskeren lo ad sin egen Spøg. : 

»Hi—hi—hi—hi!« lo Skildpadden. »Risvin er min 
Yndlingsnydelse; men jeg bryder mig ikke om Tobak." 

»Ja saa," sagde Urashima, »jeg beklager meget, at jeg 
ingen Vin har i min Baad, men kom op og tør din Ryg i 
Solen — det holder Skildpadder jo altid af.” 

Saa kravlede Skildpadden ved Fiskerens Hjælp op i 
Baaden, og efter at de havde sagt hinanden nogle Høflig- 
heder, fortsatte Skildpadden: 

»Har du nogen Sinde set Rin-Gin, Søkongens Palads, 
Urashima?« 

Fiskeren rystede paa Hovedet og svarede: ,Nej; Aar 
efter Aar har Havet været mit Hjem, og” vel har jeg ofte 
hørt Tale om Søkongens Rige paa Havets Bund; men jeg 
har endnu aldrig kastet mit Blik paa dette vidunderlige 
Sted. Det maa være langt, langt borte, hvis det overhovedet 
er til.” 

»Er det virkelig saaledes, at du aldrig har set Søkon- 
gens Palads? Saa er du gaaet Glip af det mest forunder- 
lige Skue i hele Verden. Det er langt, langt borte hinsides 
Havet; men hvis jeg fører dig, skal vi snart naa derhen. 
Hvis du ønsker det, vil jeg være din Fører til Søkongens 
Land." 

»Jeg kunde ganske vist have stor Lyst til at komme 
derhen, og det er meget venligt af dig, at du vil lede mig; 
men du maa huske paa, at jeg kun er et stakkels dødeligt 
Menneske og ikke har Evne til at svømme som du." 

Før Fiskeren kunde faa mere sagt, afbrød Skildpadden 
ham og sagde: 

»Svømme! Du behøver ikke selv at svømme. Hvis 
du vil ride paa min Ryg, vil jeg uden Besvær bringe dig 
derhen.« 

Længe, længe siden. 6 

»Men," sagde Urashima, »hvordan skulde jeg kunne 
ride paa din lille Ryg?” 

»Det synes dig maaske urimeligt; men jeg forsikrer 
dig, at du alligevel kan gøre det. Prøv en Gang! Sæt 
dig kun op paa min Ryg og prøv, om det er saa umuligt, 
som du tror!« 

" Urashima saa paa Skallen og, mærkeligt nok, var Dyret 
nu vokset saa meget, at det var let for ham at sidde paa 
dets Ryg. 

»Det var dog mærkværdigt!« sagde Urashima; »nu vil 
jeg med din Tilladelse sætte mig op, Skildpadde. Hyp!« 
raabte han, idet han sprang op. 

Skildpadden sagde med en ganske rolig Mine, som 
om dette var en dagligdags Begivenhed: ,Nu vil vi tage af 
Sted i Ro og Mag." 

Med disse Ord sprang den ud i Havet med Urashima 
paa Ryggen og dykkede ned i Vandet. I nogen Tid red 
disse sælsomme Venner gennem det vide Hav. Urashima 
blev ikke træt, ej heller blev hans Klæder vaade. Omsider 
aabnedes langt ude i det fjærne en glimrende Port, og bag 
Porten fremtonede i nogen Afstand det skraa Tag af et fyr- 
steligt Palads. 

»Ja, ja," udbrød Urashima, »det ligner Porten til et 
stort Palads. Skildpadde, kan du sige mig, hvad det er for 
et Sted,. vi nu kommer til?» 

»Det er den store Port til Rin-Gins Palads. Det skraa 
Tag, du ser bagved, er selve Søkongens Palads." 

n»Saa er vi altsaa endelig kommen til Søkongens Rige 
og til hans Palads," sagde Urashima. 

»Ja, sandelig," svarede Skildpadden, »og synes du ikke, 
at vi er kommen der meget hurtigt?« 

Inden Skildpadden havde talt ud, var de allerede ved 
Porten. »Nu er vi her, og du maa behage at gaa Resten 
af Vejen.” ; 

Skildpadden gik foran og sagde til Portneren: 

»Dette er Urashima Taro fra Japans Land. Jeg har 
den -Ære at bringe ham som Gæst. Vær saa god at vise 
ham Vej videre.” 

Portneren, en vældig stor Fisk, førte ham straks videre. 

Brasenen, Flynderen, Tungefisken, Blæksprutten og alle 
de fornemste Vasaller i Søkongens Rige kom nu ud for med 
yndefulde Bøjninger at byde den. fremmede Velkommen. 

»Urashima, Urashima! Velkommen til Havslottet, til 
Søkongens Palads. Tre Gange velkommen er du, siden du 
er kommen fra et saa fjernt Land, og dig, Skildpadde, skyl- 
… der vi meget for al din Ulejlighed med at bringe Urashima 
herhen.« Idet de derpaa henvendte sig til Urashima, fort- 
satte de: Vær saa venlig at følge os denne Vej," og fra 
nu af blev hele Fiskenes Skare hans Vejledere. 

Urashima, der jo kun var en fattig Fiskerknøs, vidste 
ikke, hvordan han skulde optræde i en Konges Palads; men 
mærkeligt nok følte han sig slet ikke forlegen eller skam- 
fuld. Han fulgte rolig efter sine Førere ind i det indre 
Palads. Da han naaede Portalerne, kom en dejlig Prinsesse 
med sine Jomfruer ud for at byde ham velkommen. Hun 
var skønnere end noget andet Væsen; den lange, folderige 
Kjole var rød som en Purpursky og grønlig som en Bølge; 
Guldtraade glimrede alle Vegne paa den. Hendes prægtige 
sorte Lokker hang ned over de trinde Skuldre, og hendes 
Røst lød som yndig Musik hen over Vandet. Urashima 
blev helt maalløs af Beundring. Saa huskede han paa, at 
han burde bukke; men før han fik gjort et dybt Buk for 

; Så: 

Prinsessen, tog hun ham ved Haanden og førte ham ind i 
en pragtfuld Sal og hen til Højsædet, hvor hun bad ham 
om at tage Plads. 

»Urashima Taro, det er mig en overordentlig Glæde 
at byde dig Velkommen her i min Faders Kongerige,” 
sagde Prinsessen. ,I Gaar frelste du en Skildpadde; Skild- 
padden var mig, og jeg takker dig, fordi du reddede mit 
Liv. Hvis du nu selv har Lyst, maa du for bestandig bo 
her i den evige Ungdoms Rige, hvor Sommeren aldrig dør, 
og Sorgen aldrig kommer. Jeg vil være din Brud, hvis du 
ønsker det, og vi skal herefter leve sammen i evig Lykke 
og Glæde." 

Idet Urashima lyttede til hendes lifige Ord og saa 
paa hendes skønne Ansigt, opfyldtes hans Hjærte af den 
dybeste Beundring og den inderligste Glæde, og han sva- 
rede som i Drømme: 

»Tak for dine venlige Ord, skønne Prinsesse. Der er 
intet, jeg hellere vilde ønske mig, end at faa Lov til at blive 
her hos dig i dette skønne Land, som jeg ofte har hørt 
omtale, men aldrig har set før i Dag. Det er det dejligste 
Sted, jeg nogen Sinde har set.” 

Medens han talte, kom der en Række gyldne Fisk. 
En efter en kom de i Tavshed ind i Salen, bærende Koral- 
bakker, hvorpaa der stod lækre Fisk og Havplanter, som 
blev sat frem for Bruden og Brudgommen. Brylluppet blev 
fejret med glimrende Pragt, og overalt i Søkongens Rige 
herskede der stor Glæde. 

Saa snart det unge Par havde givet hinanden det høj- 
tidelige Løfte, blev der spillet og sunget, og Fisk med Sølv- 
skæl og gyldne Haler kom ind fra Bølgerne og dansede. 

Urashima morede sig af ganske Hjærte. Aldrig i sit Liv 
havde han været med til en saa glimrende Fest. 

Da Bryllupsgildet var til Ende, spurgte Prinsessen Brud- 
gommen, om han kunde have Lyst til at gaa en Tur gen- 
nem Paladset og se alt, hvad der var at se. Saa fulgte 
Søkongens Datter den lykkelige Fiskerknøs, rundt og viste 
ham alle Herlighederne i dette fortryllende Land, hvor Ung- 
dom og Glæde gaar Haand i Haand og aldrig forstyrres af 
Tid eller Alderdom. Paladset var bygget af Koraller og 
prydet med Perler, og ingen Tunge formaar at beskrive 
alle de Skønheder og Herligheder, som her fandtes. 

Men for Urashima var Haven omkring Paladset det 
allermest vidunderlige, thi her fremstilles Naturen i sin skøn- 
neste Pragt paa alle de fire Aarstider. 

Naar han vendte Blikket mod Øst, saa han Kirsebær- 
træer og Blommetræer i fuld Blomstring; Nattergalene sang 
i de duftende Alleer, og Sommerfuglene flagrede fra Blomst 
til Blomst. 

Naar han saa mod Syd, var Træerne grønne i Som- 
merens højeste Fylde, og Cikaderne og Græshopperne 
kvidrede højt baade ved Nat og Dag. 

Saa han mod Vest, blomstrede Løvtræerne, medens de 
skønne Chrysantemum stod i -deres fuldeste Flor. 

Vendte Urashima derimod Blikket mod Nord, fik Mod- 
sætningen ham til at studse, thi Jorden var sølvhvid af Sne, 
Træerne var ogsaa bedækkede med Rim og Sne, og lange 
Istapper hang ned. 

Hver eneste Dag bragte Urashima nye Glæder og nye 
Undere. Saa stor var hans Lykke, at han glemte alt, endog 
sit gamle Hjem, sine Forældre og det kære Fædreland. 
Men efter tre Dages Forløb vendte Erindringen tilbage om, 


86 


hvem han var, og at han i Virkeligheden ikke hørte til i 
Søkongens Vidunderland, og han sagde til sig selv: 

»Ak, jeg kan jo ikke blive her, thi jeg har en gammel 
Fader og Moder derhjemme! Hvad kan der ikke være 
hændet dem i al den Tid? Hvor bekymrede maa de ikke 
have været i de Dage, jeg ikke er vendt tilbage som sæd- 
vanlig. Jeg maa straks vende tilbage.… Og han skyndte 
sig at gøre Forberedelser til Rejsen. 

Saa gik han til sin smukke Hustru, Prinsessen, bukkede 
dybt for hende og sagde: 

»Jeg har i Sandhed været meget lykkelig her, Otohime 
Sama" — saaledes hed hun — »og du har været venligere 
mod mig, end Ord kan udtrykke. Men nu maa jeg sige 
Farvel. Jeg maa tilbage til mine gamle Forældre.« 

Saa begyndte Otohime Sama at græde og sagde blid 
og sørgmodigt: 

»Har du det da ikke godt her, Urashima, siden du 
vil forlade mig saa hurtigt? Hvorfor haster det? Bliv i 
det mindste hos mig endnu en Dag!« 

Men Urashima var kommen til at tænke paa sine 
gamle Forældre, og i Japan er Pligten mod Forældrene 
stærkere end noget som helst andet Baand. Han vilde ikke 
lade sig overtale, men svarede: 

»Jeg er absolut nødt til at rejse bort. Tro ikke, at jeg 
gerne vil forlade dig. Tværtimod. Lad mig blot tage hjem 
en Dags Tid, og jeg vil vende tilbage hertil.« 

»Ja, sagde Prinsessen sorgfuld, »saa er der altsaa 
ikke andet at gøre. Jeg vil lade dig rejse tilbage til din 
Fader og Moder, og i Stedet for at søge at holde dig til- 
bage hos mig en Dag til, vil jeg give dig denne som et 

Tegn paa vor Kærlighed,” og hun bragte ham en smuk, 
lakeret Æske med en Silkesnor og røde Kvaster omkring. 

Urashima havde allerede modtaget saa meget godt af 
Prinsessen, at han næsten undsaa sig ved at modtage denne 
Gave og sagde: 

Det er egentlig ikke rigtigt af mig at modtage endnu 
en Gave efter alle de Velgerninger, du alt har gjort mig; 
men da det er dit Ønske, vil jeg dog tage mod den," og 
han tilføjede: 

»Sig mig, hvad er der i Æsken?” 

»Det er Juvelhaandens Trylleæske," svarede Prinsessen, 
og den indeholder noget meget kostbart. Du maa under 
ingen Omstændigheder aabne denne Æske. Hvis du gør 
det, vil der hænde dig noget skrækkeligt. Lov mig nu, at 
du aldrig vil aabne Æsken!" 

Urashima lovede, at han aldrig, aldrig vilde aabne 
Æsken, hvad der saa end skete. 

Efter at han derpaa havde taget en hjertelig Afsked 
med Otohime Sama, gik han ned til Kysten, hvortil Prin- 
sessen og hendes Følge ledsagede ham. - Der laa en stor 
Skildpadde og ventede paa ham. 

Han steg hurtig op paa Dyrets Ryg og blev ført mod 
Øst over det skinnende Hav. Han saa sig tilbage for at 
vifte med Haanden til Otohime Sama, indtil han omsider 
ikke kunde se hende mere, og Søkongens Palads forsvandt 
i det fjerne. Saa vendte han Ansigtet om mod sit eget 
Fædreland og stirrede efter de blaa Bjærge langt ude i 
Horisonten. 

— Omsider førte Skildpadden ham ind i den Bugt, han 
kendte saa: godt, og til den Kyst, hvorfra han var draget 

ud. Han gik i Land og saa 'sig omkring, médens Skild- 
padden svømmede tilbage til Søkongens Rige. 

Men hvad er det for en underlig Frygt, som griber 
Urashima, medens han staar og stirrer omkring sig?  Hvor- 
for ser han saa forundret påa Folk, der passerer forbi ham, 
og hvorfor ser de lige saa forundrede paa ham? Kysten 
er den samme, og Bjærgene er de Samme, men de Folk, 
han ser gaa forbi, har helt anderledes Ansigter end dem, 
han før kendte saa godt. 

Nysgerrig efter at vide, hvordan dette dog hænger 
Sammen, skynder han sig til sit gamle Hjem. Selv det ser 
anderledes ud; men der staar dog et Hus paa Pladsen, og 
han raaber: 

»Fader, jeg er vendt tilbage!« og han vilde lige til at 
£aa ind, da han saa en fremmed Mand komme ud. 

»Maaske er mine Forældre flyttede under min Fra- 
værelse og bor nu andetsteds," tænkte Fiskerknøsen. Han 
begyndte at føle sig greben af bange Anelser. 

»Undskyld, « sagde han til Manden, som stod og stir- 
rede paa ham, ,men indtil for kun faa Dage siden har jeg 
boet i dette Hus. Mit Navn er Urashima Taro. Hvor mon 
mine Forældre er flyttet hen?« 

Der kom et meget forbavset Udtryk i Mandens Ansigt, 
og han svarede, idet han stadig .stirrede skarpt paa Urashi- 
mas Ansigt: 

»Hvad for noget? Er du Urashima Taro?« 

»Ja," sagde Fiskerknøsen, »jeg er Urashima Taro." 

nHa, ha, ha," 10 Manden, »du maa ikke spase paa 
den Maade. Det er ganske rigtigt, at der i længst forsvundne 
Dage har boet en ung Mand ved Navn Urashima Taro i 

denne Landsby; men det er en Historie, som er 300 Aar 
gammel. Han kan umuligt være levende nu." 

Da Urashima hørte disse mærkelige Ord, blev han 
forskrækket og sagde: 2 

»Aa, du maa ikke drive Spas med mig, thi jeg er i 
stor Forlegenhed. Jeg er virkelig Urashima Taro, og jeg 
kan umulig have levet i 300 Aar. Indtil for fire eller fem 
Dage siden boede jeg her paa dette Sted. Sig mig, hvad 
jeg ønsker at vide, uden mere Skæmt." ' 

Men Mandens Ansigt blev mere og mere alvorligt, og 
han svarede: j 

»Du kan hedde eller ikke hedde Urashima Taro, jeg 
kender det ikke; men den Urashima Taro, som jeg har hørt 
Tale om, er en Mand, der levede for 300 Aar siden. Maaske 
er du hans Genfærd, der er kommet for at besøge dit gamle 
Hjem ?« 

»Hvorfor spotter du mig?" sagde Urashima. »Jeg er 
et levende Menneske — ser du ikke mine Fødder?) og 
han trampede i Jorden, først med den ene Fod og saa med 
den anden. 

»Men Urashima Taro levede for tre Hundrede Aar 
siden, det er alt, hvad jeg ved; det staar skrevet i Byens 
Krønike,« paastod Manden, som ikke kunde tro, hvad Fisker- 
knøsen sagde. 

Urashima vidste ikke rigtig, hvad han skulde tro. Han 
stod og saa sig forlegen omkring, og ganske vist var alle 
Tings Udseende vidt forskellig fra, hvad han erindrede, da 
han rejste bort, og den skrækkelige Tanke gik omsider op 
for ham, at maaske talte Manden alligevel Sandhed. Han 


”) De Genfærd, som Japanerne tror paa, tænker de sig uden Fødder. 

stod som i en forunderlig Drøm. De faa Dage, han havde 
tilbragt i Søkongens Palads hinsides Havet, havde slet ikke 
været Dage; det havde været Aarhundreder, og i den Tid 
var hans Forældre døde, og alle. de. Mennesker, han havde 
kendt, og Byen havde ladet hans Historie nedskrive. Det 
var til ingen Nytte at blive her længer. Han maatte rejse 
tilbage til sin smukke Hustru hinsides Havet. 

Han begav sig da tilbage til Strandbredden med den 
Æske, Prinsessen havde givet ham i Haanden. Men hvad 
Vej skulde han rejse? Han kunde ikke finde den alene. 
Pludselig kom han til at tænke paa Trylleæsken. 

»Prinsessen sagde mig, da hun gav mig Æsken, at 
den indeholdt noget meget kostbart, men at jeg aldrig maatte 
aabne den. Men nu, da jeg intet Hjem har, da jeg har 
mistet alt, hvad der var mig kært her, og mit Hjærte er 
nær ved at briste af Sorg, nu tør jeg nok aabne Æsken. 
Der vil jeg, sikkert finde noget, som kan hjælpe mig, som 
kan vise mig Vejen tilbage til den skønne Prinsesse hinsides 
Havet.… Der er intet andet for mig at gøre nu. Ja, ja, jeg 
vil aabne Æsken og se i den!« 

Han søgte at berolige sin Samvittighed med, at han 
var i stor Forlegenhed og derfor handlede rigtigt i at bryde 
sit Løfte. j 

Langsomt, meget langsomt løste han den røde Silke- 
snor; langsomt og i den yderste Spænding løftede han 
Laaget af Æsken. "Og hvad fandt han saa? Mærkeligt nok 
hævede der sig kun en lille purpurrød Røgsky. I et Øje- 
blik bedækkede den hans Ansigt og ombølgede ham saa 
helt, som om den ikke gerne vilde forlade ham; men saa 
drev den endelig bort som Damp ud over Havet. 

Urashima, der til dette Øjeblik havde været en køn og 

kraftig Ungersvend, blev pludselig meget, meget gammel. 
Hans Ryg krummedes af Alderdom, Haaret blev snehvidt, 
Ansigtet rynkedes, og han faldt død om paa Strandbredden. 

Stakkels, stakkels Urashima! Paa Grund af sin Ulydig- 
hed kunde han aldrig vende tilbage til Søkongens Rige 
eller den elskelige Prinsesse hinsides Havet. 

Kære Børn! Vær aldrig ulydige mod dem, som er 
bedre og klogere end I, thi Ulydighed er Begyndelsen til 
alle Menneskelivets Sorger og Besværligheder. 


Den store Kristoffer. 


Kiss saaledes kaldet, fordi han bar vor Herre 
Kristus paa sine Skuldre, hed før den Tid Reprobus, var 
født i Kanaan, kæmpestor af Vækst, med et frygteligt Udseende. 

Kristoforus, som var sig sin Styrke bevidst, satte sig 
for ej at tjene anden Herre end den, der ikke frygtede 
nogen i hele Verden. Efter at han derfor ofte havde skiftet 
Tjeneste, hørte han endelig om en Konge, der var den 
største og mægtigste paa Jorden. Til ham begav han sig 
og sagde: »Jeg har hørt meget om eders Magt og Storhed, 
og at I ikke frygter for nogen. Slig en Herre søger jeg 
Hvis I tykkes derom, vil jeg tjene Eder.” Kongen forundrede 
sig over den uhyre Skikkelse med det frygtelige Aasyn, tog 
imod Tilbudet og beholdt Kristoffer ved sit Hof. Da Kri- 
stoffer en Tid lang havde tjent ham tro, saa at Kongen var 
meget vel tilfreds, hændte det sig, at der kom en rejsende 
Mester til Kongens Gaard, der kunde synge mange herlige 
Sange. Viserne vare til Dels af gudeligt Indhold; undertiden 

blev ogsaa den onde Aand nævnet deri. Saa ofte Sangeren 
nævnte Djævelen, slog Kongen, der var en Kristen, et stort 
Kors for sig. Kristoffer forundrede sig derover og sagde: 
»Hvad vil det sige, at I skriver i Luften med Fingeren, hver 
Gang Djævelen bliver nævnet?« Kongen, som gerne vilde 
beholde Kristoffer, betænkte sig paa, om han skulde sige 
ham det. Men da han sagde: »Saafremt I ikke siger mig 
Aarsagen, forlanger jeg min Orlov,” sagde Kongen: »Jeg 
kan endelig vel sige det. Djævelen er en Fjende af den 
menneskelige Slægt, han er ogsaa min. Saa ofte derfor hans 
Navn bliver nævnet, beskytter jeg mig med dette Tegn, for 
at han ingen Magt skal faa over mig eller skade mig." 
Da Kristoffer hørte det, sagde han: »Saa ser jeg da vel, at 
jeg har taget fejl af Eder, og at Djævelen er stærkere end 
I, siden I er bange for ham. Farvel! Fra nu af tjener jeg 
Hr. Djævelen.” 

Kristoforus gennemstrejfede Riger og Lande og spurgte 
overalt, hvor Hr. Djævelen holdt sit Hof; men han var ikke 
i Stand til at finde ham; ingen kunde sige ham det; thi 
alle mente, at Djævelen var langt borte fra dem. Da han 
nu en Gang rejste igennem en øde Ørken, kom der en Flok 
sorte, græsselige Ryttere ham i Møde. Foran dem red en, 
som saa gyseligere og hæsligere ud end alle de andre. 
Denne red hen imod Kristoffer og spurgte, hvem han var, 
og hvad han vilde. Han svarede: »Jeg hedder Reprobus 
og søger Kong Djævelen, hvem jeg gerne vilde tjene.”  Rid- 
deren sagde: »Jeg er den, du søger." Reprobus var glad 
ved at have fundet ham og blev straks tagen i Ed og Tje-. 
neste. Da de havde redet et langt Stykke med hinanden, 
kom de til en Landevej, ved hvilken der stod et Kors. Da 
Djævelen saa Korset, tog han Flugten, travede over Stok og 

Sten, gennem Busk og Krat, og vendte først efter at have 
gjort en lang Omvej hen til Landevejen igen. Herover 
faldt Kristoffer i største Forundring og sagde til Djævelen: 
nHvad gik der af dig, da du saa det gamle Træ? Hvorfor 
sniger du dig gennem Mark og Skov, da dog den slagne 
Vej ligger lige for os?« Djævelen vilde ikke ud med Sproget; 
men da Kristoffer forsikrede, at han tog sin Afsked, hvis 
han ikke aabenbarede ham det, sagde Djævelen endelig: 
»Korset er mig forhadt. Paa sligt et Kors blev der en Gang 
fæstet en vis Kristus, som er min allerværste Fjende og gør 
mig ikke lidet Afbræk i min Regering. Saa ofte jeg derfor 
ser Korset, tager jeg Flugten og kan ikke lade det være." 
Kristoforus svarede: »,Saa ser jeg da vel, at jeg har taget 
aldeles fejl af dig, siden jeg i dig troede at tjene den største 
og mægtigste af alle Konger. Er du allerede saa bange for 
Kristi Kors, hvor meget stærkere og vældigere maa da Kong 
Kristus selv være end du. Farvel! Jeg tjener fra denne 
Stund ingen anden end Kong Kristus." 

Kristoforus begav sig atter paa sin Vandring og søgte 
efter den Herre Kristus omkring i den halve Verden. Efter 
lang Omflakken fandt han en from Eremit, som da prædikede 
for ham om Jesus Kristus og gav ham tilfredsstillende Svar 
om hans Magt, Rige og Husholdning.  Kristoforus hørte 
derpaa med største Andagt og sagde endelig: ,,Det behager 
mig altsammen vel. Jeg er beredt til at tjene denne store 
og mægtige Herre, saa længe jeg lever. Vidste jeg kun, 
hvordan jeg skulde bære mig ad." Eremitten sagde: »Vor 
. Herre finder Behag i, at man spæger og døder Kødet. Du 
maa derfor øve dig i at faste.« Kristoffer svarede: vJeg 
maa æde, naar jeg er hungrig; det Bud kan jeg ikke holde. 
Sig mig et andet!" Eremitten sagde: »Ogsaa at vaage har 

vor Herre lagt os meget paa Hjærte." Kristoffer svarede: 
»Jeg maa sove, naar jeg er træt, og kan heller ikke holde 
dette Bud. Nævn mig et andet!” Eremitten sagde: »Saa 
beflit dig paa at bede!" Kristoffer svarede: » Hvorledes 
skal jeg det, da jeg ingen Bønner kan og kun er af faa Ord. 
Paalæg mig et dygtigt, haandfast Stykke Arbejde; det vil jeg 
gerne gøre for at tækkes Vor Herre.” Eremitten saa paa 
ham og sagde: »Kender du den Færge her i Nærheden, 
som gaar over Floden?« Han sagde ja. »Velan," vedblev 
Eremitten, »Farten er farlig, og Floden driver med en ra- 
sende Strøm; mange Mennesker komme til Ulykke derved. 
Men du er stor og stærk. Bær Vandringsmændene over 
Floden; dermed vil du vise Vor Herre en meget kær Tje- 
neste. Kristoffer svarede: » Det er et Bud, som jeg kan 
holde, og jeg er straks rede dertil.” 

Paa Øjeblikket begav han sig hen til Floden og byg- 
gede sig selv en Hytte ved dens Bred. I Stedet for en Stav 
huggede han sig en lang, stærk Stang, som han kunde støtte 
sig ved, naar Strømmen drev vildest. Saaledes udrustet bar 
han Vandringsmændene paa sine Skuldre over Floden, baade 
Nat og Dag, ikke for Penge, blot i Guds Navn. 

Da han en Aften var meget træt og havde lagt sig til 
Hvile, hørte han en barnlig Stemme kalde sig ved Navn: 
»Kristoffer! Kristoffer! Skynd dig og hjælp mig over Vandet.” 
Kristoffer sprang fra Lejet og løb ud, men saa ikke et Men- 
neske. Næppe havde han lagt sig igen, før det atter ynke- 
ligere raabte:  » Kristoffer! Kristoffer! Kom ud og hjælp mig 
over Vandet!« Han gik anden Gang ud, men saa intet 
mere end før. Men da det havde kaldt tredie Gang, og 


" han uden Fortrydelse ogsaa gik tredie Gang ud, blev han 


et lille Drengebarn vaer, som stod ved Floden og bad ham 

bønlig om at blive baaret over Vandet. Straks tog han 
Barnet paa sine Skuldre, greb sin Stav i Haand og tren ud 
i Floden. I Øjeblikket svulmede Vandet op, og Barnet hang 
som Bly paa hans Skuldre. Jo dybere han kom i Floden, 
des højere svulmede Strømmen, des tungere blev Barnet. 
Han var næppe i Stand til at bære den forunderlige Byrde 
og at arbejde sig igennem Strømmens Vover. Med Nød 
og næppe kom han over paa den modsatte Bred; udmattet 
og aandeløs "satte han Barnet ned. »Dreng," sagde han, 
»du har ikke sat mig i en liden Skræk. Strømmen var 
stærk; og jeg var bange for, at vi begge skulde druknet 
deri. ” Desuden har du været saa tung. Det var mig, som 
om jeg bar Alverden paa min Ryg." Barnet saa paa Kri- 
stoffer med en sælsom Alvorlighed. , Lad det ikke forundre 
dig," sagde det, nat-jeg var saa tung. Vid, du har ikke 
blot baaret Alverden. paa dine Skuldre men selv den,, som 
har skabt Alverden. Se, jeg er Kristus, din Konge, som 
du: hidtil har tjent i denne din gode Gerning. Og dette 
skal tjene dig til et Tegn: Stød din Stang i Jorden! I 
Morgen skal den blomstre og bære Frugt.« Da Drengen 
havde sagt dette, forsvandt han. Men den fromme Kristoffer 
gik tankefuld hjem, stødte sin Stav i Jorden og lagde sig 
til Hvile, Da han vaagnede tidlig næste Morgen, gyngede 
Palmetræets Grene ind ad Vinduet til ham. Det var prydet 
med de skønneste Blade og hang fuldt med de modneste Dadler. 

Derpaa lod Reprobus sig døbe, og da han i Daaben 
havde faaet det Navn Kristoforus, blev han en Kæmpe for 
Gud og omvendte mange Hedninger ved sit Eksempel og 
sin Lære, indtil Martyrdøden kronede ham. . - 

